Branislav Borenović - Srpskainfo\nPolitička kriza u kojoj živimo je prirodno stanište vladajuće koalicije SNSD, SDA, HDZ. Oni se ne snalaze bez haosa i politički ne bi mogli opstati bez kriza koje zajedničkim snagama kreiraju, poručio je predsjednik PDP Branislav Borenović.\n"Baš ste proklizali neznanjem" Borenović očitao ustavnu lekciju SDA zamjeniku ministra i doktoru pravnih nauka Mahmutoviću\nNa društvenoj mreži Tviter odvijala se zanimljiva rasprava između zamjenika ministra za ljudska prava i izbjeglice u Savjetu ministara BiH Dževada Mahmutovića (SDA) i poslanika u PD PS BiH Branislava Borenovića (PDP).\n"Da se žrtva nikad ne zaboravi" Borenović položio vijenac na spomenik žrtvama Veleizdajničkog procesa\nPredsjednik Partije demokratskog progresa Branislav Borenović, povodom Dana oslobođenja Banjaluke u Prvom svjetskom ratu, položio je danas vijenac na spomenik žrtvama Veleizdajničkog procesa u Banjaluci.\nDanas je održan Sabor Opštinskog odbora PDP Foča, na kojem su izabrani novi članovi i predsjednik odbora, Zoran Mandić.\n"Na potezu su ostali" Borenović prihvatio izazov Vukanovića i testirao se na drogu (FOTO)\nPredsjednik PDP i poslanik u Predstavničkom domu BiH, Branislav Borenović, saopštio je da je prihvatio inicijativu poslanika Nebojše Vukanovića i testirao se na narkotike.\nPredsjednici Srpske demokratske stranke, Partije demokratskog progresa i Demokratskog narodnog saveza, Mirko Šarović, Branislav Borenović i Nenad Nešić, sastali su se danas u Banjaluci sa šefom Delegacije EU i specijalnim predstavnikom EU u BiH Johanom Satlerom.\nRazgovarali o aktuelnim pitanjima u Srpskoj: Borenović i Savić u Banjaluci održali sastanak sa Fildom\nPredsjednik Partije demokratskog progresa i zamjenik predsjednika Srpske demokratske stranke, Branislav Borenović i Rado Savić, sastali su se danas u Banjaluci sa ambasadorom Velike Britanije u BiH Metjuom Fildom.\n„Duboko zabrinut zbog političke situacije“ Nešić pozvao na sastanak Šarovića, Borenovića i Selaka\nPredsjednik DNS Nenad Nešić, "zabrinut za stanje u kojem se nalazi Republika Srpska", uputio je poziv za sastanak opozicionih stranaka.\n"Velika čast i duhovno zadovoljstvo" Trivićeva i Borenović na osveštenju crkve arhangela Gavrila u Bijeloj kraj Pakraca (FOTO)\nPredsjednik i potpredsjednica Partije demokratskog progresa, Branislav Borenović i Jelena Trivić, na poziv episkopa pakračkog-slavonskog Jovana, prisustvovali su danas osveštenju crkve arhangela Gavrila u Bijeloj kraj Pakraca, posljednjoj zadužbini blaženopočivšeg mitropolita crnogorsko-primorskog Amfilohija.\n"Tresla se gora, a izrodio se prevarantski miš" Borenović tvrdi da je Dodik odustao od posebne sjednice parlamenta o vraćanju nadležnosti\n"Banjalučki sporazum za pitanje imovine" Borenović poziva za pregovarački sto\nPolitička kriza u BiH, nažalost, prijeti da eskalira, što može dovesti do nesagledivih i vrlo teških posljedica po sve narode koji žive u ovoj zemlji, rekao je predsjednik Partije demokratskog progresa, Branislav Borenović.\n“Hrabro stali u odbranu Srpske” Borenović čestitao Krsnu slavu Boračke organizacije RS\nPredsjednik Partije demokratskog progresa, Branislav Borenović, uputio je čestitku članovima Boračke organizacije Republike Srpske povodom krsne slave, Mitrovdana.\nBorenović čestitao rođendan EuroBlicu "Stekli ste povjerenje brojnih čitalaca"\nPredsjednik PDP Branislav Borenović je u svoje ime i u ime Partije demokratskog progresa, direktoru, uredništvu, novinarima i svim zaposlenim čestitao 22 uspješne godine postojanja i rada EuroBlica.\nAmerički izaslanik danas sa članovima Predsjedništva BiH: Eskobar i Dodik će ipak razgovarati u Sarajevu\nČlanovi Predsjedništva BiH primiće danas u Sarajevu u odvojenim susretima zamjenika pomoćnika državnog sekretara SAD Gabrijela Eskobara.\n"Više pravde, jednake šanse za sve" Borenović sa Trivićevom i Crnadkom na konferenciji u Banjaluci (FOTO)\nPredsjednik Partije demokratskog progresa, Branislav Borenović, otvorio je danas u Banjaluci konferenciju „Principi za slobodno društvo“ koju PDP organizuje sa partnerskom strankom Moderaterna iz Švedske, trenutno drugom najsnažnijom strankom u toj zemlji.


Džaferović i Zvizdić: BiH je posvećena borbi protiv terorizma\n08/11/2019 u 16:47\nČlan Predsjedništva BiH i potpredsjednik Stranke demokratske akcije (SDA) Šefik Džaferović je danas u Sarajevu izjavio da je izjava predsjednika Francuske Emmanuela Macrona, data u intervjuu listu “The Economist” da je BiH ‘tempirana bomba’ zbog povratnika sa stranih ratišta, potpuno neutemeljena i ne odgovara činjenicama.\n“Prema podacima naših agencija, u ovom trenutku iz BiH se na sirijskom ratištu nalazi nešto malo manje od 100 punoljetih osoba, od čega su polovina žene, a polovina muškarci”, naveo je Džaferović.\n“Tako da to nikako ne može biti razlog zbog kojeg bi se BiH, ako je to taj kontekst te izjave, nazivala ‘tempiranom bombom’. Osnovni problem kojeg BiH ima, a što ja vjerujem da zna i predsjednik Makron, je u djelovanju destruktivnih snaga u BiH koje žele dodatne teritorijalne, etničke podjele u BiH, koje jednostavno blokiraju funkcioniranje institucija BiH”, kazao je Džaferović.\n“U zaustavljanju rata u BiH, uspostavi mira i zaključenju Dejtonskog mirovnog sporazuma vrlo važnu ulogu je odigrala i Republika Francuska, u to vrijeme na čelu s predsjednikom Jacquesom Chiracom. Pozivam francuskog predsjednika da, kada je BiH u pitanju, ima u vidu ove činjenice i da svoj puni doprinos kako bi se riješio ovaj osnovni problem u BiH, dakle uklonile blokade, obeshrabrile se ili dokinule ove retrogradne političke snage i BiH konačno profunkcionirala”, naveo je Džaferović.\nZvizdić: Bosna i Hercegovina nikome nije prijetnja\nTakođer, Zvizdić napominje da je zaustavljen odlazak građana BiH, a ni jedan bh. građanin nije učestvovao u bilo kojem terorističkom aktu počinjenom u Evropi ili bilo gdje drugo u svijetu.\n“To govori o našoj ozbiljnoj posvećenosti borbi protiv terorizma što je rezultiralo i vrlo jasnom konstatacijom u izvještajima relevantnih institucija i agencija koje govore da je BiH vrlo kredibilan partner u borbi protiv terorizma i partner u globalnoj koaliciji u borbi protiv ISIL-a”, kazao je Zvizdić.\nNaglasio je da BiH ostaje vrlo posvećena borbi protiv globalne pošasti te je iznio podatak da iz BiH na strana ratišta nije otišlo niti manje, niti više građana nego iz bilo koje države regiona zapadnog Balkana ili Evrope i zbog toga BiH nije i neće biti bilo kakva prijetnja.\n“Informacije nikako ne treba uzimati od onih koji su nedobronamjerno orijentirani ka BiH i koji takvim izjavama nanose nemjerljivu štetu međunarodnom ugledu i kredibilitetu BiH, koja se nalazi u fazi i evropskih i NATO integracija”, zaključio je Zvizdić u saopćenju iz Vijeća ministara BiH.\nOznake #denis zvizdić #Emanuel Macron #Šefik Džaferović #terorizam\nEdin Prljača novi sportski direktor Čelika\nPredstava "Bullying Collection" otvara dijalog o teškoj temi\nEHF EURO 2020: Norveška ubjedljivo savladala Mađarsku\nRekordno niska stopa nataliteta u Kini\nGori pilana u Bijeljini\nPožar u blizini Starog mosta


Zvezda je izgubila i drugo finale ove sezone i ono što je bolnije sledeće godine ako sve bude sportski klub sa Malog Kalemegdana neće igrati Evroligu. Umesto da gleda u svoje dvorište i da uzrok...\n20:52 >> 23:11\nNovi šampion ABA lige je Budućnost. Podgoričani su pobedili favorizovanu Crvenu zvezdu 3:1 u finalnoj seriji regionalnog takmičenja. U četvrtom meču "đetići" su slavili u paklenoj atmosferi...\nUtisci Džikića posle pobede nad Zvezdom\nI pored pobede, trener Budućnosti Aleksandar Džikić nije bio zadovoljan igrom.\nBudućnost je napravila jedan brejk i sada ima šansu da skine Zvezdu sa trona na svom parketu u Morači. Posle poraza u drugom meču finalne serije plej-ofa ABA lige Aleksandar Džikić nije mnogo...


Sigurna kupovina - kupovina obuće putem interneta - froom.rs\nSigurna kupovina kod nas u froom shopu muškuh patika.Da li vam je važno gde i od koga kupujete hranu, odeću, knjige? Da li imate poverenje u svakog prodavca koga sretnete na ulici? Da li vam je svejedno da li čokoladu, kafu ili ulje za auto kupujete na buvljaku ili u regularnom marketu? Da li biste ako vam ponudim na primer nove stolice renomiranog švedskog brenda nameštaja meni poverovali na reč da se radi o sigurnoj kupovini originalnog artikla, ili biste se ipak odlučili da kupovinu obavite u zvaničnoj robnoj kući tog brenda?\nCeni svoj novac\nAko ste kao većina ljudi, ako cenite svoje vreme i novac, ako želite da budete sigurni da za potrošen novac zaista dobijete ono što kupujete, na gore navedena pitanja kao odgovor biste uvek odabrali renomirani brend, legitiman market, pouzdanu firmu koja stoji iza prodavca…\nA da li je isti slučaj i kada je reč o internet prodaji? Na žalost, kada je reč o internetu često smo žrtve nečega što se zove impulsivna kupovina. U suštini to je kada, na primer, na Facebook-u vidimo lepo upakovanu, šljašteću reklamu za neki proizvod (na primer obuću) i onda pod tim utiskom odmah poručimo novi par cipela. Ne poznajemo prodavca, nikada nismo čuli za brend ili ukoliko jesmo, nije nam baš najjasnije kako i odakle nekom tamo prodavcu mogućnost da baš on distribuira originalne cipele tog brenda, ali svejedno, na reklami izgleda odlično, isporuka je kroz dva dana, cena sitnica, već vidimo sebe u novim cipelama.. poručili smo! Šta može da pođe po zlu?! Pa zapravo, mnogo toga!\nKupovina putem društvenih mreža poput Facebook-a ili Instagrama često ume da se pretvori u razočarenje. Počevši od toga da prodavac kasni sa isporukom, da poručen proizvod ne odgovara stanju sa reklame (bilo po kvalitetu, boji, veličini, itd.), da pošto se ne radi o registrovanom biznisu nemamo prava koja bismo inače imali kao regularni potrošači / kupci (pravo na povraćaj novca, pravo na zamenu ukoliko veličina ne odgovara, pravo na popravku u garantnom roku, itd.), do toga da nam proizvod uopšte ne bude isporučen ili da budemo žrtva prevare. Zato, kao i kod kupovine van interneta, veoma je važno da znamo od koga i kako kupujemo. Zato je uvek bolja opcija kupovina putem zvaničnih internet sajtova iza kojih stoje legitimni prodavci, registrovane firme koje garantuju za svoje proizvode.\nMi u froom.rs posvećeni smo našim kupcima i predani cilju da internet kupovinu putem našeg zvaničnog sajta učinimo sigurnom i bezbednom, a da pri tome zadržimo sve one prednosti koje kupovina putem interneta nudi. Na našem zvaničnom sajtu, osim uvida u naš dostupan asortiman svih tipova obuće za decu i odrasle, imate priliku da se upoznate sa uslovima kupovine, mogućnostima zamene i povraćaja novca, kao i da samo plaćanje obavite na siguran i bezbedan način. Ceneći vaše vreme i novac, a pre svega ukazano poverenje, zalažemo se da obezbedimo što bržu i bolju dostavu, kao i mogućnost svih vrsta reklamacija ukoliko izabrani proizvod ne odgovara vašim željama.\nZato uvek biraj sigurnost, bezbednu kupovinu i prodavca koji te ceni, zato biraj froom.rs


Napredni LG sistem za informisanje i zabavu dostupan u novom Mercedes-Benz EQS EV limuzini\nNajnoviji premium sistem za informisanje i zabavu (IVI), kompanije LG Electronics je glavna karakteristika Mercedes-Benz EQS EV limuzine za 2022. godinu\nPillar to Pillar (P2P) displej, ugrađenog u MBUX Hyperscreen (hiperekran) proteže se dužinom cele kontrolne table. Prvo luksuzno električno Mercedes-Benz AG vozilo, svojim jedinstvenim enterijerom i revolucionarnim, human-machine interfejsom, najavljuje futurističke trendove u dizajnu električnih vozila i predstavlja uzbudljivu viziju prevoza budućnosti.\nMercedes-Benz je prvi put predstavio MBUX Hyperscreen na CES 2022. Ovaj hiperekran sastoji se od tri ekrana - LCD ekran, ICD (Ekran instrument table) i dva OLED ekrana - CID (Centralni, informacioni ekran) i CDD (suvozačev ekran). Ekrani se nalaze ispod staklene ploče koja ih pokriva, tako da svi zajedno izgledaju kao jedan, celoviti displej. Upotreba napredne plastične OLED (P-OLED) displej tehnologije, omogućava sistemu za informisanje i zabavu u Mercedes-Benz EQS EV da prikazuje jasnu, izoštrenu sliku i tekst. Tu su i tanki okviri, bez fizičkih dugmića, pomoću kojih putnici dobijaju svojevrsan intuitivni interfejs, zahvaljujući prefinjenim tehnologijama osetljivih na dodir, pa je rukovanje maksimalno olakšano.\nIVI sistem kompanije LG posebno je dizajniran\nIVI sistem kompanije LG posebno je dizajniran tako da se prilagodi ultra elegantnoj limuzini Mercedes-Benz AG i njenom zaobljenom obliku. Interni Institut kompanije LG za proizvodno inženjerstvo, koji donosi internu ekspertizu za opremu i kompozitne materijale, kao i tehnike napredne proizvodnje, razvio je osnovne tehnologije ekrana i implementirao ih: oblikovanjem zakrivljenog stakla, površinskom obradom i vezivanjem zakrivljenog displeja. Bliskom saradnjom, inženjeri kompanije LG i Mercedes-Benz AG, podižu standarde u vozilima sa instrument tablama i sistemima za navigaciju, pružajući vozačima i putnicima veću udobnost i kontrolu na putu. Vizuelno prijatan IVI sistem u Mercedes- Benz EQS EV ne samo da podiže lestvicu kada je reč o jednostavnosti korišćenja, već i u pogledu sigurnosti, jer su nove tehnologije znatno iznad sigurnosnih standarda za direktnu ili indirektnu koliziju.\n-Čast je poslovati i blisko sarađivati sa partnerom od poverenja, kao što je Mercedes-Benz AG - rekao je Eun Seok-hyun, predsednik kompanije LG Vehicle Components Solutions. - To što nas je Mercedes-Benz AG prošle godine proglasio cenjenim dobavljačem automobilskih displeja, čini nas neizmerno ponosnim, jer to dokazuje da partnerstvo daje odlične rezultate.\nKao inovativni partner prevoza budućnosti, kompanija LG Electronics Vehicle Component Solutions (VS) radi sa globalnim proizvođačima automobila, kao što je Mercedes-Benz AG, kako bi se nametnula kao vodeća kompanija za sisteme povezivanja, sistemima za informisanje i zabavu, kao i ADAS rešenjima kako bi isporučila korisnicima raznovrsno iskustvo u enterijeru vozila. Kompanija LG je posvećena diverzifikaciji svog portfolija, kako bi dodatno ojačala svoje mogućnosti kroz akvizicije, uključujući i dobavljače automobilske rasvete i sistema za farove - ZKW Group, kao i softversku kompaniju za sajber bezbednost - Cibellum, a tu je i zajedničko ulaganje - LG-Magna e-Powertrain.


Kompanija za produkciju video igara “110 Industries” prikupila je 20 miliona dolara uz pomoć investicione firme jednog od najbogatijih Rusa i biznismena Romana Abramoviča “Norma Investment”, “GEM Capital” i filmskog producenta Sergeja Kornikhina\n“110 Industries” osnovali su 2017. Sergej Kolobashkin i Anton Poletaev. Firma se još uvek priprema za izdavanje svojih prvih video igara. Zapravo, većina prikupljenog novca ne ulaže se u samu firmu, već u razvoj specifičnih igara, piše SEEbiz.\nKornikhin je potvrdio da će glavna investicija biti u razvoju prve igre “110 Industries” – u zamenu za deo prava, a time i deo dobiti.\n“110 Industries” ne kreira igre, ističe Kornikhin, već je produkcijsko središte: priprema priču, scenarije, slike likova, a zatim iznajljuje studio za direktan razvoj.\nZa početak, firma je od osnivača dobila tri miliona dolara, nakon čega je prikupila još 1,1 milion od privatnih investitora.\nOni planiraju da objave svoju prvu igricu koja se zove “Traženi: mrtvi” 2022. godine, a proračun još nije objavljen.\nPrvu igru za “110 Industries” razvio je poznati japanski studio, a oni nisu žele da otkriju njihova imena.\nOvo je jedna od prvih poznatih investicija biznismena u industriji igara. “Norma Investments” je jedna od Abramovičevih investicionih kompanija, putem koje je novac ulagao uglavnom u blokčejn projekt Pavla Durova – Telegram Network ili TON.\ninvesticije/roman abramovič/video igre\nKako je Bafet, veliki kritičar ZLATA, vinuo U NEBO vrednost kompanije za obradu zlata


Crnadak: “Važno je da narod Republike Srpske zna istinu i da ne bude prevaren” – Haber.ba\nDodaje da izjava Bakira Izetbegovića “da je samo pitanje sadržaja plana koji se šalje u Brisel” nedvosmisleno potvrđuje da je koalicija oko SNSD-a obećala upućivanje ANP-a.\n– Zbog toga je vrlo važno da narod Republike Srpske zna istinu i da ne bude prevaren, jer ne postoji mali, veliki ili redukovani ANP. Bilo kakav ANP, makar sadržavao samo jednu rečenicu, predstavlja aktiviranje Akcionog plana za članstvo (MAP) BiH u NATO, navodi Crnadak i dodaje:\n– Sa tim činom se pokreću redovni godišnji ciklusi u okviru MAP-a, nakon čega se svake godine usvaja novi ANP. Javnost zaslužuje istinu, zato je važno da SNSD ili potvrdi aktivaciju MAP-a i precizno saopšti kada se šalje prvi ANP ili da demantuju tvrdnju Izetbegovića, piše “BN“.\nTeme:ANP, formiranje vlasti, Igor Crnadak, izdvojeno, MAP, NATO, prevara, SNSD\n“Dodik obećao punu saradnju s NATO-om, ali ne smije to javno da saopšti”\nDan poslije stravične saobraćajne nesreće koja se prekjuče dogodila na Ibarskoj magistrali, kod mjesta...\nUkrajina je uputila protest Rusiji nakon što je predsjednik Rusije Vladimir Putin obučen u...


N1 info\t03.04.2018 12:41\nKako je rekao, to je uradio jer suđenje smatra farsom u kojoj predsednik sudskog veća, sudija Siniša Petrović "ne poštuje zakon".\n"Ovo suđenje je obična farsa. Boga sila ne moli, Vi zakon ne poštujete, Vi mene kradete. Ovog momenta otkazujem punomoćje svojim advokatima, ne zbog njih koji su me branili, već zbog vas, pošto neću da vam dajem legitimitet. Vi ste pristrasni sudija", rekao je Šarić.\n"To je deo mog posla, znam šta sam radio do sada i zato to ne shvatam kao uvredu. Sve što radim, radim u skladu sa zakonom, a svako ima pravo da misli to što govori", rekao sudija.\nAdvokat Radoslav Baćović, kome je Šarić otkazao punomoćje, kaže da se "neko plaši onoga što bi se moglo čuti u snimcima koje je Šarić predložio da se čuju u sudnici".\n"Njima se jasno ruši kredibilitet jedinog svedoka saradnika koji optužuje Šarića za učešće u 'Balkanskom ratniku'. To bi moglo da obori celo suđenje, a to se nekom ne sviđa", rekao je Baćović.


Hisni Gucati i Nasim Haradinaj negirali su izvršenje krivičnih dela za koja se terete.\nGucati je tokom izlaganja rekao da su Srbi tokom marta, aprila, maja i juna 1999. godine izvršili više od "450 pokolja" u albanskim selima, u kojima je kako je naveo više od 1.400 ljudi ubijeno, a 20.000 žena silovano.\n"Imam pravo da branim pravo na slobodu mog naroda, slobodan i bogat život kao što uživaju svi pripadnici drugih naroda", rekao je optuženi, negodujući zbog optužbi za koje je on optužen.\n"Želim da se obratim sudijama moje zemlje, kako bi se obustavio ovaj postupak, jer sam sve ovo vreme ponižen od strane tužilaštva.Tužilastvo ne zaslužuje da budem u ovoj sudnici,ali sam ovde da bih rekao istinu", poručio je Haradinaj.\nTvrdio je da je uvek bio na strani pravde, navodeći da neće nikada da podrži nikoga ko je izvrsiso krivično delo u vreme vlasti Slobodana Miloševića.\nNaveo je kako su svedoci tužilaštva iz postupaka protiv pripadnika OVK saradnici sprskih vlasti kojima su izjave uzete tokom ratnog stanja , "kada su im bili noževi pod grlom", čime je pravdao njihovo svedočenje protiv pripadnika OVK optuženih za ratne zločine.\nHaradinaj je negodovao što se ne vode postupci protiv Srba koji ubijali Albance, tvrdeći da su postupci u Hagu koji se vode proti vođa OVK zasnovani na kleveti - tačnije izvrštaju Dika Martija, izvestioca Saveta Evrope koji se bavio trgovinom ljudskim organima na Kosovu i Severu Albanije.\n"To je podržla vlada u Beogradu u kojoj se nalaze Miloševićevi ljudi..., a za Miloševića se kaže da je bio krvnik Balkana", rekao je optuženi, inače brat Ramuša Haradinaja.\nU nastavku izlaganja "optužio je Milovana Drecuna da je prisustvovao masakrima Albanaca, te da je davao i lažne izjave u vezi sa pokoljem Srba na Kosovu".\nPrema procenama suda, sudenje bi moglo da se završi sredinom decembra ove godine, nakon čega će im biti izrečena prvostepena presuda.


Sa manje uglјa proizveli više struje 27 Feb 2017 - danas\nU 2017. godini otvara se novo razvojno poglavlјe Površinskog kopa "Drmno", navodi izvor EPS Energija. Počinje montaža novog rudarskog sistema koji je u funkciji ostvarivanja vizije proširenja proizvodnih kapaciteta kopa "Drmno" sa devet na 12 miliona tona lignita godišnje. Godina za nama u ogranku "TE-KO Kostolac" biće upamćena po ostvarenoj rekordnoj proizvodnji električne energije od 6,752 milijarde kilovat-časova i proizvodnji uglјa od 9,11 miliona tona. To je drugi po redu proizvodni rezultat rudara od početka eksploatacije lignita u ovom rudarskom basenu.\nUpoređivanjem proizvodnih rezultata 2016. i 2011. godine pokazuje se da je prošle godine sa manje uglјa proizvedeno za oko 500 miliona kilovat-časova električne energije više u odnosu na 2011, kada je zabeležena rekordna proizvodnja uglјa. U godini za nama ostvarena je rekordna proizvodnja električne energije uz smanjenje potrošnje uglјa, a to govori pre svega o tehničkoj pouzdanosti i efikasnosti termokapaciteta u Kostolcu, ali i o kvalitetu proizvodnje i isporučenog lignita.\nU rudarskom sektoru ogranka "TE-KO Kostolacˮ ocenjuju da su u prošloj godini ostvareni dobri proizvodni rezultati u dosta složenim tehničko-tehnološkim uslovima. Podsetimo da je najveća proizvodnja uglјa na kopu "Drmno" ostvarena 2011. godine, kada je iskopano 9,23 miliona tona lignita. Kada je reč o učinku rudarskih sistema angažovanih na otkrivanju uglјa, podaci govore da je ostvarena ukupna proizvodnja od 40.010.946 kubika jalovine.\n- Rudari su ostvarili i premašili projektovani kapacitet proizvodnje uglјa od devet miliona tona uglјa godišnje i uspeli da u složenim tehničko-tehnološkim uslovima proizvedu više od 40 miliona kubnih metara čvrste mase, ocenio je Ivan Tašić, direktor za proizvodnju uglјa u ogranku "TE-KO Kostolacˮ.\nVažno je što se sve to postiglo iako se proizvodnja uglјa u prošloj godini skoro pet meseci odvijala bez klјučnog bagera 800, zbog problema sa ležajem okreta gornje gradnje i da je rad jalovinskih rudarskih sistema bio opterećen brojnim problemima. Kop "Drmno", uprkos svemu, radio je pouzdano i sigurno i u potpunosti smo ostvarili svoju misiju, a to je kontinuirano i kvalitetno snabdevanje termoenergetskih postrojenja za proizvodnju električne energije.\nU 2017. godini rudari kopa "Drmno" imaće pune ruke posla. Pored ostvarivanja proizvodnih cilјeva, pred njima je i realizacija investicionih projekata koji su u funkciji obezbeđivanja neophodnih uslova za rad i napredovanje rudarskih radova, ali i dalјeg razvoja.\n- U ovoj godini treba proizvesti 9,33 miliona tona uglјa, od čega 9,18 miliona za potrebe termoelektrana i 150.000 tona lignita za široku i industrijsku proizvodnju. Rudarskim sistemima koji rade na otkrivanju uglјa planirano je da se otkopa 40.500.000 kubika čvrste mase. Da bi se planovi realizovali, veoma je važno da se u ovoj godini na vreme sprovedu sve javne nabavke i da se planirane remontne aktivnosti obave kvalitetno i na vreme. Očekuju nas ozbilјni mašinski zahvati na rudarskoj mehanizaciji koja radi u sklopu tri velika jalovinska sistema, najavlјuje Tašić.\nNa bagerima SRs 2000, koji su angažovani u sklopu drugog i petog jalovinskog sistema, biće zamenjeni reduktori kopanja. Na rudarskoj mašini istog tipa, koja radi u okviru trećeg jalovinskog sistema, biće zamenjen kugliban i kran zupčanik na okretu gornje gradnje.\n- Važno je da zadržimo ostvareni kapacitet rudarske mehanizacije, ali u prvom redu moramo da povećamo vremensko iskorišćenje do nivoa od 5.000 sati rada u toku godine. Da bi se došlo do želјenog cilјa, mora se sve detalјno i na vreme odraditi i važno je izgraditi neophodne objekte kao što su: LC 15 linija bunara za predodvodnjavanje, putevi, izmeštanje korita kličevačkog Dunavca. Znamo šta je potrebno i očekujemo operativnu podršku u cilјu stabilnog snabdevanja postojećih termoenergetskih kapaciteta u Kostolcu, kaže Tašić.\n-Početkom januara obavili smo primopredaju montažnog placa na kopu "Drmno" sa kineskom kompanijom CMEK. Na taj način formalno smo stavili tačku na sve naše aktivnosti koje su se odnosile na stvaranje uslova za početak montaže nove rudarske opreme. Biće ovo za nas još jedna radna, teška i, očekujem, uspešna godina, objasnio je Tašić.\nU ovoj godini otvoriće se i novo poglavlјe u razvoju Površinskog kopa "Drmno". Već u prvim mesecima 2017. počinje montaža novog rudarskog sistema koji se sastoji od bagera, osam pogonskih stanica, 12 kilometara transportne trase odlagača i trafostanice. U novu rudarsku mehanizaciju, koja je u funkciji ostvarivanja vizije proširenja proizvodnih kapaciteta kopa "Drmno" sa devet na 12 miliona tona uglјa godišnje, i drugu prateću opremu biće uloženo oko 122 miliona dolara.\nTri decenije od početka eksploatacije\nZa rudare kopa "Drmno" 2017. je i godina jubileja. Naime, u aprilu ove godine navršavaju se tri decenije od početka eksploatacije uglјa iz ležišta kopa "Drmno". Podsetimo da su 1984. godine počeli prvi radovi na otkrivanju uglјenog ležišta.


Beograd, 6.11.2018 – Tokom nedelje štednje, Crédit Agricole banka ističe važnost sigurnosti depozita i odabira pravog načina štednje. Kao članica jedne od najsnažnijih bankrskih grupacija u svetu, CA Srbija svojim klijentima garantuje stabilnost štednje, raspoloživost njihovih sredstava kao i različite vrste savetodavnih usluga u svakom trenutku.\nKako bi odgovorila različitim mogućnostima i potrebama štednje svojih klijenata, Crédit Agricole je pripremila niz štednih proizvoda različitih karakteristika od kojih se izdvaja Liberté Loyalty 36: oročena devizna štednja uz koju klijenti tokom tri godine ostvaruju garantovanu, rastuću godišnju kamatnu stopu uz mogućnost podizanja sredstava u svakom trenutku nakon prve godine oročenja, bez gubitka prihoda od kamate.\nCrédit Agricole Srbija članica je Crédit Agricole Grupe koja se nalazi u prvih deset bankarskih grupa na svetu sa najvećom aktivom, a nedavno joj je rejting kompanija Standar & Poor ocenu kreditnog rejtinga podigla na čak A+. Osim finansijskih pokazatelja, opravdanost štednje u Crédit Agricole ogleda se i kroz tradiciju ove banke dužu od jednog veka koja je zasnovana na dugoročnom razvoju odnosa sa klijentima.\nTagovi: Sigurna štednja Crédit Agricole kredit agrikol banka


Uskoro odluka o PRODUŽETKU RASPUSTA Šarčević: Danas se sastajemo sa Ministarstvom zdravlja • Poportal\nUskoro odluka o PRODUŽETKU RASPUSTA Šarčević: Danas se sastajemo sa Ministarstvom zdravlja\nMinistar prosvete Mladen Šarčević poručio je jutros da će zbog aktuelne epidemiološke situacije gripa danas biti održan sastanak sa Ministarstvom zdravlja na kom će biti odlučeno o produžetku raspusta ua đake u centralnoj Srbiji.\n– Danas oko 12 ili 13 sati imaćemo brifing sa Ministarstvom zdravlja, ako situacija bude kao juče, donećemo meru da se produži raspust i u centralnoj Srbiji i na KiM za đake koji rade po našem nacionalnom programu – rekao je Šarčević za TV Prva.\nOn je za TV Prva napomenuo da će najverovatnije biti doneta odluka o izjednačavanju sa produžetkom raspusta koja je juče doneta za teritoriju Vojvodine i po kojoj je đacima raspust produžen do 21. februara.\nŠarčević je rekao i da će časovi u Vojvodini i u centralnoj Srbiji, ukoliko raspust bude produžen, biti nadoknađeni, a kada je upitan da li se planira promena kalendara raspusta, Šarčević je rekao da lično nije baš najzadovoljniji kalendarom raspusta, ali da će se „vremenom razmišljati i o tome“.\nPodsetimo, na osnovu preporuke Pokrajinskog sekretarijata za zdravstvo i Instituta za javno zdravlje Vojvodine Pokrajinski sekretarijat za obrazovanje juče je doneo Odluku o privremenoj obustavi rada predškolskih i školskih kolektiva na teritoriji Vojvodine zbog široke rasprostranjenosti virusa gripa.


Republika / Zdravstvenim centrima i domovima zdravlja u Aranđelovcu uručeno 12 sanitetskih vozila\nponedeljak, 16. 12. 2019.| 14:59\nDvanaest sanitetskih vozila sa pratećom medicinskom opremom uručeni su danas u Aranđelovcu domovima zdravlja i zdravstevnim centrima iz cele Srbije u prisustvu ministra zdravlja Zlatibora Lončara i ministarke pravde Nele Kuburović.\nNela Kuburović i Zlatibor Lončar\nSredstva za nabavku 12 saniteta, u ukupnom iznosu od blizu 134 miliona dinara, prikupljena su po osnovu odlaganja krivičnog gonjenja - oportuniteta, a raspoređena na Javnom konkursu koji je sprovelo Ministarstvo pravde.\nRadojičić i Lončar uručili DESET NOVIH VOZILA urgentnoj medicini\nMinistar Lončar čestitao je predstavnicima zdravstvenih ustanova, kojima su uručeni ključevi vozila, istakavši koliko je važno da saniteti kao pokretne bolnice budu u dobrom stanju i da imaju adekvatnu i ispravnu opremu koja zdravstvenim radnicima olakšava posao dok pacijentima ukazuju potrebnu pomoć .\n- Posebno zahvaljujem ministarki Kuburović koja je prepoznala značaj svega ovoga, jer ovo što radimo u proteklih nekoliko godina, mogli su da rade i neki drugi, a nisu. Zamislite u kakvoj bismo danas bili situaciji da se to radilo i ranije, da su ovim tempom snabdevali bolnice sanitetima i neophodnom opremom - rekao je Lončar.\nMinistar je kazao da je poslednjih godina zaustavljeno propadanje državnog zdravstva koje je, kako kaže, bilo na najnižim mogućim granama, i naglasio da je potrebno da uradi još mnogo toga i da se nastavi sa ulaganjima u zdravstvo kako bi svaki građanin Srbije i svaki zdravstveni radnik osetili poboljšanje.\n- Mi to možemo, imamo plan i projekciju, a uz ljude koji vode zdravstvene ustanove, možemo to i da ostvarimo - poručio je ministar.\nGovoreći o ulaganjima u zdravstvo, naveo je da Opšta bolnica u Aranđelovcu prvi put dobila skener, kao i da je renoviran prijemni deo te ustanove zahvaljujući donaciji firmi Bekament.\n- Zajedno s rukovodstvom bolnice i lokalnom samoupravom pokazali su da je moguće postići mnogo toga kad se hoće i kad nema sujete i opstrukcije, ali da je neophodno da se radi i bori za to - rekao je Lončar.\nNaglasio je da se sa tim mora nastaviti jer, kaže, građani to očekuju.\n- Naš jedini zadatak je da pacijenti imaju ove sanitete, da imaju skener, odličnu opremu, stručno i ljubazno osoblje i da imamo sistem koji će da funkcioniše i daje rezultate - rekao je Lončar.\nNovа sаnitetskа vozilа zа zdrаvstvene ustаnove širom Srbije\nMinistarka Kuburović rekla je da se četvrtu godinu zaredom dodeljuje sredstva iz oportuniteta koja su prikupljena zahvaljući radu tužilaštava, a ove godine Ministatrstvo pravde je na osnovu sprovedenog konkursa dodelilo 470 miliona dinara za 150 projekata.\n- Zdravlje uvek ima prioritet i svake godine najviše sredstava izdvajamo za zdravstvene ustanove. Ove godine je bilo 180 miliona za 35 zdravstvenih ustanova, a za četiri godine dodeljeno je oko 700 miliona dinara za zdravstvo, najviše je otišlo za sanitetska vozila, blizu 300 miliona dinara.\nKuburović je najavila da će početkom 2020.godine biti raspisan peti konkurs i pozvala sve zainteresovane ustanove, kojima je potrebna pomoć, da se prijave.\n- Ovim pokazujemo transparentan rad i na koji način brinemo o javnom zdravlju ali i o drugim ustanovama jer novac dajemo i za prosvetu, socijalnu zaštitu, kulturu - rekla je Kuburović.\nDirektorka Opšte bolnice u Aranđelovcu Nina Jeličić zahvalila je ministru Lončaru i ministarki Kuburović na dodeli vozila zdravstvenim ustanovama kako bi se obezbedio bezbedniji transport pacijenata naročito u situaciji kada je, istakla je, vreme značajan faktor za preživljavanje.\nKako je rekla, bolnicu u Aranđelovcu je prošle godine u saradnji sa Ministarstvom zdravlja dobila kombi za potrebe pacijenata koji su na terapiji dijalize, zračenja i hemoterapije.\n- Ovim je obnovljen naš već dotrajali vozni park. Saniteti prelaze i više od 500 hiljada kilometara godišnje i prevezu više od 1000 pacijenata - kazala je Jeličić.\nZahvalila je ministru Lončaru za sve što čini za celokupno zdravstvo u srbiji i za maksimalan trud koji ulaže za unapređenje kvaliteta pružanja zdravstvene zaštite.\nDirektorka Instituta za neonatologiju Beograd Milica Ranković Janevski kaže da nabavka sanitetskog vozila sa kompletnom opremom za transport novorođenih beba je od izuzetnog značaja za tu ustanovu koja je pre 30 godina nabavila prvo vozilo za tu namenu.\n- Da bi transport novorođenih beba širom Srbije uspešana,oprema treba da bude optimalna, vozilo treba da odgovara uslovima rizičnog prevoza beba i da prateća oprema bude adekvatna da bi se pružile mere neinvazivnog lečenja tokom transporta pacijenta - rekla je Ranković Janevski.\nNova sanitetska vozila sa pratećom medicinskom opremom uručena su zdravstvenim ustanovama u Zaječaru, Sjenici, Aleksincu, Somboru, Lebanu, Inđiji, Topoli, Beloj Palanci, Prijepolju, Ražnju, Sokobanji i Institutu za neonatologiju u Beogradu.\nMinistarstvo pravde od 2016.godine kontinuirano sprovodi javni konkurs za dodelu novca koja javna tužilaštva prikupe po osnovu oportuniteta sa ciljem izbora projekata od javnog interesa u oblasti zdravstva,kulture, prosvete, humanitarnog rada...\nZa domove zdravlja širom Srbije Ministarstvo obezbedilo 2,3 miliona evra\nLončar stigao u Urgentni centar! Evo u kakvom je stanju pretučeni član Gradskog veća\nMinistarstvo je i u 2019. godini organizovalo javni konkurs, a za 150 projekata izdvojeno je 470 miliona dinara.\nZa nabavku sanitetskih vozila i medicinske opreme za 35 zdravstvenih ustanova izdvojeno je blizu 182 miliona dinara, a za 22 projekta iz oblasti socijalne zaštite odobreno je blizu 70 miliona dinara.\nZa renoviranje i opremu 65 škola i vrtića raspoređeno je oko 142 miliona dinara, dok je 11 projekata iz oblasti kulture dobilo blizu 51 milion dinara.\nUkupno je od 2016. godine za 450 projekata izdvojeno više od 1,6 milijardi dinara, a od čega je za zdravstvo opredeljeno gotovo 700 miliona dinara.\nU protekle četiri godine iz sredstava oportuniteta nabavljeno je 67 sanitetskih vozila\nSrbija Zlatibor Lončar Nela Kuburović Aranđelovac Sanitet Saniteti Medicinska oprema\nPosao za 100 najboljih lekara i 250 medicinskih sestara plus BESPLATNA specijalizacija i doktorske studije\n- subota, 18. 1. 2020. u 08:53 0\nPitanje bezbednosti đaka, kao i svih zaposlenih u školama u Srbiji ponovo izaziva pažnju javnosti nakon nedavnog upada muškarca sa...\n- subota, 18. 1. 2020. u 08:14 0\nU Srbiji će danas ujutru izvan košavskog područja biti maglovito, a tokom dana malo do umereno oblačno i suvo. Duvaće slab i umeren,...\nLider Srpskog patriotskog saveza SPAS Aleksandar Šapić prelomio je još pre dva meseca da izađe...\nOsamnaestog dana januara, pravoslavni narod slavi Krstovdan. Običaji nalažu da se ovaj dan strogo...


Prijava protiv NN osoba zbog zlostavljanja dece migranata - NOVA portal\nPrijava protiv NN osoba zbog zlostavljanja dece migranata\nHronika Autor:Beta 02. Jul. 202014:02\nNevladine organizacije podnele krivičnu prijavu protiv NN osoba zbog napada na dečake bez pratnje sa Bliskog istoka.\nPrijava je podneta Republičkom javnom tužilaštvu, a u njoj se navodi da su te osobe vređale, psovale, šutirale i tukle dečake. Grupa nevladinih organizacija takođe je tražila od nadležnih da hitno istraže taj slučaj.\nKako se navodi, reč je verovatno o vozačima kamiona koji prevoze robu ka Evropskoj uniji koji su ceo incident snimili i mobilnim telefonom, čime su, kako smatraju u tim organizacijama, izvršili i krivično delo zlostavljanje i mučenje.\n“Na snimku se vidi da su se dečaci bez pratnje nalazili u prikolici kamiona, dok ih je nepoznati muškarac vređao na srpskom jeziku, brutalno tukao i šutirao kolenom u glavu. Napominjemo da ovo nije usamljeni slučaj zlostavljanja izbeglica i migranata i da se pre samo nekoliko dana u medijima pojavio i snimak nasilja privatnog obezbedjenja nad decom u Centru za azil u Bogovađi”, dodaje se.


MALEROZNI DILER Prevrnuo se autom, a onda je policija našla "zelene biljke"\nSomborska policija uhapsila je J. M. (39) iz Sremske Mitrovice u čijim je kolima nađena droga, nakon što se prevrnuo na putu.\nKako je saopštila policija, on je uhapšen zbog sumnje da je izvršio krivično delo neovlašćena proizvodnja i stavljanje u promet opojnih droga.\nJ. M. je uhapšen u utorak nakon što je „opel astrom“ novosadskih registarskih oznaka sleteo sa puta u Apatinu. Tokom uviđaja zbog saobraćajne nezgode poliicija je pored kola i u kolima pronašla drogu. Policija je u neposrednoj blizini mesta nezgode pronašla 18 stabljika biljke za koju se sumnja da je marihuna, a u gepeku automobila još pet biljaka.\nPronađene biljke marihuane\nU kući u okolini Apatina, u dvorištu i sobi nađeno je još 17 biljaka i oko 67 grama marihuane.\nUhapšen diler sa POTERNICE i Novosađanin sa marihuanom


Užičko leto na bazenu i plaži - Užicka Republika Press\nNa Gradskom bazenu u Užicu, 1. juna je zvanično počela letnja sezona postavljanjem ležaljki na plaži i otvaranjem kafića koji radi na terasi. Gradska plaža u funkciji od 15. juna.\nKorišćenje bazena tokom letnje sezone naplaćuje se kao i prethodne godine. Ulaz od prepodnevnih sati je 250 dinara, dolazak na bazen od 16 časova naplaćuje se 200 dinara.\nKarta za decu do 12 godina je 100 dinara, dok je porodični paket 600 dinara. Novina su ulaznice za 10 termina po ceni od 1 200 dinara, navodi Dejan Jovanović, upravnik Gradskog bazena u Užicu.\nOn ističe da su za posetioce bazena i drugih sportskih objekata kojima gazduje JP „Veliki park“ pripremljeni brojni dodatni sadržaji.\nU toku leta korisnici na bazenu mogu da uživaju u uslugama masaže, saune, bilijara, stonog tenisa, pikada i drugih igara u okviru Sport kafea. Na bazenu postoje i dve sale za treninge za plivače i fitnes, borilačkih i karate klubova.\nIskustvo iz prethodnih godina pokazuje da je otvaranje plaže na zatvorenom bazenu pun pogodak, jer bazen u ovom periodu koristi veliki broj sugrađana, a najveći broj dana ležaljke koje su besplatne budu zauzete već do 11 sati. Dnevno bude preko 500 posetilaca, a vikendima i znatno više, navodi Jovanović.\nLjubitelji plaže u Užicu vrele letnje dane već od 15 juna moći će tradicionalno da ublaže na gradskoj plaži koja je spremna za novu sezonu. U prethodnom periodu obavljeno je čišćenje korita reke kako bi se povećao broj kupača na omiljenom kupalištu užičana.\nZa letnju sezone 2017. obnovljena su sportska igrališta za decu, park i igralište pored aktuelnog za odbojku, a od ove sezone i osobama sa invaliditetom dostupno je inkluzivno igralište.\nPodsećamo, zatvoreni bazen dimenzija 25 puta 33 metra čija gradnja je početa u aprilu 2011. godine, otvoren je u Užicu početkom oktobra 2012. godine. Gradnja ovog objekta koštala je oko 300 miliona dinara a finansirana je delom sredstvima NIP-a i gradskog budžeta.


Drift trka u Valjevu - Kolubarski Info\nDrift trka u Valjevu\nredakcija2 June 18, 2019\t0 Komentara\nZajedno sa Auto Tjuning Klubom, Tjuning Stajling klubom i Gradom Valjevom 22. juna i 23. juna 2019. na stazi ispred istočne kapije “Krušika” u Valjevu biće organizovana sportsko-turističku manifestacija pod nazivom: “DRIFT TRKE VALjEVO 2019” , na kojoj će vozači iz raznih evropskih zemalja, pokazati svoje umeće u bočnom klizanju automobila poznatijem kao DRIFT.\nTim povodom će, u sredu, 19. juna u 11 časova u Maloj sali Skupštine grada biti održana konferencija za novinare. Biće najavljeno takmičenje u Valjevu, koje se organizuje i ovkiru domaćeg SDC (Serbian Drift Championship) šampionata i druge runde regionalne drift serije „Day of Champions“.\nU ovoj nesvakidašnjoj formi auto sporta učestvovaće tridesetak driftera iz Grčke, Slovenije, Hrvatske, Bugarske, Mađarske i Srbije. Sama staza ima kvalitetan asfalt i sastoji se iz jednog dužeg pravca koji je pogodan za startna ubrzanja i nekoliko kombinacija otšrijih krivina za duele u tvin driftu.\nSudije će ocenjivati brzinu kojom se ulazi u krivinu, ugao zaokreta, kontrolu vozila u ekstremnim uslovima, blizinu prilaska repernim čunjevima i opšti utisak.\nLjubiteljima brzine i adrenalina uz trke posebno interesantne biće i: vožnje u drift taksiju, tjuning stajling izložba, atraktivne vožnje motocikala i zabavni deo programa o kome će brinuti nekoliko DJ-eva i plesnih grupa.\nAuto tjuning, Tjuning Stajling klub i Grad Valjevo su preuzeli inicijativu da sprovedu akciju pod sloganom „BUDI BEZBEDAN VOZI SIGURNO!“ sa željom da mlade ljude odvoje od štetnih uticaja i da njihovo interesovanje bude bavljenje auto sportom. U tome se jedino može uspeti stalnom edukacijom, obukom i činjenicom da jedino mesto za trke mogu da budu obezbeđeni trkački poligoni, karting i auto staze.\nDeo prošlogodišnje drift trke u Valjevu možete pogledati na sledećem linku:\nGradonačelnik zapretio: Linije u Hajduk Veljkovoj ulici ispravljene


Pojedini Novosađani dobili veću kamatu na utrošeni gas, "Novi Sad - gas" ispravlja grešku | Novosadski informativni portal 021\n10:41 > 10:43\nKako je saopštilo preduzeće "Novi Sad - gas", do toga je došlo usled tehničkog problema u bazi podataka, a prilikom obrade računa za gas za decembar 2021. godine.\n"Prilikom obračuna kamate za decembar mesec, u određenim slučajevima obračun nije uzeo u obzir sve uplate čime je iskazan veći iznos zatezne zakonske kamate na računima za gas", naveli su u ovom JP.\nIz tog razloga preduzeće je donelo odluku da se naknadnim obračunom kamata svi navedeni iznosi storniraju, a kupci na karticama zaduže sa novim iznosom kamate.\n"U slučajevima da kupac uplati prethodno iskazani račun, razlika više uplaćenih sredstava biće tretirana kao preplata i biće saldirana kao preplata na narednom računu", zaključili su u preduzeću "Novi Sad - gas".\n04.03.2022\t• 01:59\nLOPOVI, Ukinuli Virtuelni Salter da nemamo uvid u svoje stanje racuna.Ja licno sam imao preplatu preko 12000.dinara a i dalje uredno placao svaki racun.Odjednom mi na zadnjem racunu dolazi da je preplata samo 1500.dinara i ako je svaki mesec svaki racun uredno placen.\n28.01.2022\t• 06:39\nNe interesuju Gospodu potrošači, zatarabili su kapije da ne možeš otići ni jednoj službi, menjaju infor.sistem da bi se neko od njih dobro nafatirao, a da li taj program radi i dobro računa,to nema veze,samo da se pojedincima napune džepovi\n27.01.2022\t• 23:26\nDragi Novosadjani zovite Novi Sad Gas i prijavite da vam je u kvaru virtuelni salter... Da ih nateramo da ubrzaju da vrate ono sto je dobro... Da imamo uvid u gas kao u EPS, informatiku...


Jelena Dragičević Berat: O STRESU IZ DRUGOG UGLA - Pokazivač\nJelena Dragičević Berat: O STRESU IZ DRUGOG UGLA\nZamislite da u zadni čas shvatate da kasnite na autobus. Žurno se oblačite i istrčavate iz stana, trkom stižete na stanicu u poslednji čas, ulazite u autobus i sedate na sedište. U tom trenutku osećate ogromno olakšanje, oslanjate glavu na naslon i duboko uzdišete.\nUpravo opisana situacija predstavlja jedan primer stresne situacije i adekvatne stresne reakcije organizma na nju jer u momentu kada ste shvatili da kasnite, sve vaše odbranbene snage su iz stanja pripravnosti prešle u aktivnu odbranu,srce je počelo ubrzano da kuca, počeli ste brzo da dišete, nivo glukoze u krvi se povećao, sve u svrhu toga da mišići mogli bolje da funkcionišu i doprinesu ukupnom „spašavanju“ iz nepovoljne situacije.\nPovremena, tj akutnna stresna reakcija za naš organizam je sasvim normalna jer naše telo raspolaže velikim kapacitetima za borbu sa stresom. Evoluciono smo programirani da na svaku potencijalnu opasnost koju opazimo odreagujemo „borba ili bežanje“ reakcijom. Ova akutna stresna reakcija ne može biti štetna za naš organizam jer kako raspolažemo mehanizmima koji aktiviraju sve naše odbranbene snage, isto tako posedujemo ione koji naš organizam vraćaju u stanje ravnoteže i uobičajenog načina funkcionisanja.\nMedjutim, kada su stresne situacije učestalije, stresna reakcija našeg organizma je produžena i vremenom ju je sve lakše inicirati, a mnogo teže zaustaviti što pravi sve veće štete za sam organizam. Tako, vremenom osoba dolazi do stanja hroničnog stresa kada sve više situacija u svom okruženju opaža kao potencijalnu opasnost protiv koje se obavezno treba boriti kako bi se preživelo. Tada ona svakodnevno doživljava visok nivo stresa koji više nije u stanju da prevlada.\nUzroci stresa mogu biti različiti. Mogu biti izazvani situacijama iz spoljnjeg okruženja. Zlostavljanje, meltretiranje, teška porodična situacija, česte fizičke povrede ili bolesti su neki od primera spoljnih uzroka. Unutrašnji su sva nerazrešena bolna sećanja iz života pojedinca koja svaki put kada osoba iznova o njima razmišlja, pokreću stresnu reakciju.\nSve navedene situacije koliko god bile teške neće ostaviti iste posledice na sve ljude. Neke osobe se rađaju sa većom otpornošću za podnošenje stresa, pa samim tim se lakše nose sa problemima u životu.\nZa osobe koje nisu u grupi ljudi sa većom otpornšću, korisno je saznanje da hroničan stres može dovesti do mnoštva bolesti i patoloških stanja koja trajno oštećuju organizam.\nU svrhu prevencije ovakvih stanja, važno je znati da je percepcija same situacije u kojoj se osoba nalazi veoma važna. Nije nužno svaku od njih shvatati kao negativnu i škodljivu po organizam jer neke se sa stresom svi susreću svakodnevno. Važno je i korisno znati da kada se opazi potencijalno ugrožavajuća situacija, način na koji je to iskustvo obrađeno umnogome utiče na posledice iste po organizam. Činjenica je da postoje teško rešive situacije koje komplikuju život pojedinca, ali čak i one se mogu prevazići na način koji ne mora biti štetan po organizam i zdravlje čoveka. Iako je kapacitet za borbu pojedinca možda snižen, on ipak može pomoći u pronalaženju najadekvatnijeg rešenja, budući da je naš organizam programiran za preživljavanje, ne za odustajanje i predaju.\nPrethodni tekstSAE Film Night 2018 – Revija studentskih filmova\nSledeći tekstVremenska prognoza za APRIL


Bez PCR testa ne može da se uđe na Kosovo - JUGPRESS\nBez PCR testa ne može da se uđe na Kosovo\nVlada Kosova odlučila je na večerašnjoj online sednici da uvede nove mere a na osnovu preporuke Nacionalnog instituta za javno zdravlje (NIJZ).\nJedna od odluka je da svi građani Albanije, Severne Makedonije, Crne Gore, Srbije i Bosne i Hercegovine koji ulaze na teritoriju Kosova moraju imati potvrdu o negativnom PCR testu, saopšteno je. Među novim merama su i zabrana javnih okupljanja više od pet lica, zabrana prisustvovanja verskim obredima, kao i zabrana kretanja građana u periodu od 22:30 do 05:00 u 13 opština na Kosovu.\nSvi građani Albanije Severne Makedonije, Crne Gore, Srbije i Bosne i Hercegovine koji ulaze na Kosovo moraju dokazati da nisu oboleli od Covid-19 na osnovu PCR testa, sopštila je večeras kosovska vlada, navevši ujedno i izuzetke.\nPri ulasku preko Međunarodnog aerodroma „Adem Jašari“ nije neophodan negativan PCR test ukoliko strani državljani prolaze samo kroz teritoriju Kosova i potvrde da će u roku od 3 sata napustiti Kosovo,\nNegativan test nije neophodan ni za one koji preko kopna ulaze na teritoriju Kosova a kako bi poleteli sa aerodroma, ali su strani državljani u obavezi da podnesu kartu i daju izjavu na osnovu koje tvrde da će u roku od tri sata napustiti Kosovo.\nU slučaju organizovanog prevoza autobusom ili kada je reč o redovnoj međunarodnoj tranzitnoj liniji takođe nije potreban negativan PCR test, ali, pod uslovom da se potpiše izjava da će prevoznik sa putnicima napustiti teritoriju Kosova u roku od pet sati.\nZa građane Albanije, Severne Makedonije, Crne Gore, Srbije i Bosne i Hercegovine, koji imaju dozvolu za privremeni ili stalni boravak na Kosovo, neophodno je da podnesu potvrdu o negativnom testu u roku od 72 sata pre ulaska na Kosovo.\nTest nije neophodan za strane diplomate iz ovih zemalja kao i njihove članove porodica.\nOd ove odluke izuzeti su takođe građani ovih zemalja koji se leče na Kosovu\nGrađani iz ovih zemalja koji se leče na Kosovu u obavezi su da podnesu potvrdu o negativnom testu odrađenom najkasnije 72 sati pre ulaska na Kosovu kao i potvrdu o zakazanom terminu u bolnici.\nOni koji poseduju kosovska dokumenta, ali imaju prebivlaište u nekoj od ovih zemalja takođe su u obavezi da imaju potvrdu o negativnom PCR testu odrađenom u roku od 72 sata pre ulaska.\nKosovska vlada potvrdila je večeras da se novom odlukom zabranjuje kretanje fizičkih lica van domova u periodu od 22:30 do 05:00, u opštinama: Priština, Prizren, Peć, Podujevo, Đakovica, Uroševac, Lipjan , Glogovac, Vučitrn, Južna Mitrovica, Gnjilane, Kosovo Polje i Štrpce.\nOdluka se ne odnosi na hitne zdravstvene slučajeve, u slučaju zbrinjavanja bolesnih, za osobe sa posebnim potrebama, a u slučaju da oni ne mogu da se brinu o sebi.\nOdluka se ne primenjuje u slučaju u slučaju traženja pomoći od relevantnih institucija, kao što je slučaj sa žrtvama porodičnog nasilja, u slučaju smrti člana porodice, kao i za potrebe kućnih ljubimaca, ali ne dalje od 500 metara od mesta stanovanja.\nJavne i privatne institucije u obavezi su da drže dezinfekciona sredstva za ruke i maske na pristupačnim mestima na ulazu u ustanovu, koja mogu da koriste službenici institucija i posetioci.\nNjima se ujedno nalaže da postave pravila o ponašanju sa vidljivim znakovima na svakom ulazu u zgradu, uključujući zabranu ulaska bez maski, obavezu poštovanja rastojanja i slično) u skladu sa Priručnikom za zaštitu od širenja COVID-19.\n„Javne i privatne institucije u Republici Kosovo dužne su da upravljaju prijavljivanjem osoblja na radnom mestu u skladu sa Priručnikom za zaštitu od širenja COVID19 (odgovarajuće institucije će objasniti u posebnim cirkularima šta predstavlja neophodno osoblje za njih) uključujući posebna pravila koje se odnose na osoblje u javnim i privatnim institucijama od vitalnog interesa“, dodaje se u odluci.\nVečerašnjom odlukom je uvedena zabrana okupljanja više od pet ljudi na javnim trgovima, u parkovima i slično, ali je ujedno saopšteno da su zabranjena sva javna okupljanja, uključujući privatne porodične zabave zabranjena.\nZabranjene su rekreativne, kulturne i sportske aktivnosti u zatvorenom prostoru i na otvorenom na celoj teritoriji Kosova, uključujući i rad fudbalskih i drugih sportskih škola, održavanje treninga i sličnih aktivnosti, ali i da je dozvoljen fitnes rad zatvorenih bazena i održavanje i pojedinačnih sportova, u skladu sa Priručnikom za zaštitu od širenja COVID19;\nNaloženo je javnim prevoznicima (autobusi, kombiji, taksi vozila) da obavljaju delatnost sa prepolovljenim kapacitetima svojih vozila u pogledu broja putnika koje prevoze.\nMeđu novim merama je i zabrana učešća građana u svim verskim obredima i aktivnostima na celom Kosovu.\nKada je reč o radu privatnih i javnih obadaništa, navodi se da su ove aktivnosti dozvoljene, ali i da je neophodna procena i nadzor od strane opštinskih vlasti, a u skladu sa Priručnikom za zaštitu od širenja COVID19.\nUgostiteljskim objektima (restorani, kafići, noćni klubovi i slično) je prema novoj odluci zabranjen rad u periodu od 22:30 do 05:00.\n„Van ovog radnog vremena može se raditi samo na otvorenim prostorima poštujući udaljenost od 1,5 metara između stolova, kao i usluge za poneti, uvek u skladu sa uputstvima iz Priručnika za zaštitu od širenja COVID19“, precizira se u saopštenju.\nIz vlade navode da će se večeras usvojene mere preispitati u zavisnosti od epidemiološke situacije i uz konsultacije sa Nacionalnim institutom za javno zdravlje, stručnjacima i drugim resornim ministarstvima, radi procene efikasnosti i neophodnosti preduzetih mera, kao i odlučivanja o nastavak ili ne relevantnih mera.


Na račun Crvenog krsta Istočna Ilidža uplaćeno je 62.232 KM, što je iznos prikupljen pozivima na ovaj humanitarni broj.\nOvo je bila samo jedna od akcija prikupljanja pomoći za lečenje trogodišnje Ivane Bjelogrlić kojoj je prošle godine dijagnostikovan karcinom na bubregu.\nNakon lečenja na Univerzitetskom kliničkom centru Republike Srpske i u Beogradu, snimci su pokazali da se bolest proširila na pluća i jetru.\nIvana je trenutno na lečenju u Francuskoj, gde je otputovala 8. decembra prošle godine.\nPodsećamo, Fond solidarnosti Republike Srpske uplatio je 295.000 evra za njeno lečenje u klinici “Gustav Rosi”, koja važi za najbolju iz oblasti dečje onkologije, piše Srpskainfo.\nAida Pilav, direktorka Zavoda za javno zdravstvo Kantona Sarajevo i šefica Kriznog štaba KS, podsetila je da su se slučajevi zaraženih korona virusom prethodnih dana pojavili u nekim susednim zemljama, tako da bi se moglo očekivati njegovo pojavljivanje i u Bosni i Hercegovini.


Aleksandar Vučić: 45 minuta Trampovog govora analiziraćemo 45 dana - Jutarnji GLASnik\nPosted on 20/09/2017 19/09/2017 Author Redakcija Jutarnji GLASnik\tComment(0)\nPredsednik Srbije Aleksandar Vučić izjavio je u Njujorku da je situacija u svetu veoma komplikovana i da Srbija mora da učini sve da „nikada ne bude na spisku zemalja koje je danas u pakao slao američki predsednik“ Donald Tramp.\nVučić je posle Trampovog govora u Ujedinjenim nacijama rekao da je za Srbiju bolje da bude „izvan svakog radara“, kako bi sačuvala „svoju i budućnost svoje dece“, objavila je televizija Pink.\n„Naše je da uradimo sve da nikada ne budemo na spisku zemlja koje je danas u pakao slao američki predsednik, da vodimo pamentnu politiku i sačuvamo svoju zemlju i narod“, naveo je Vučić.\nTramp je u UN izjavio da su „otpadnički režimi“ pretnja svetu i kao takve je označio Severnu Koreju i Iran, rekavši da će SAD „potpuno uništiti Severnu Koreju ako budu primorane da brane sebe i svoje saveznike“, a osudio je i vladu zaraćene Sirije i dodao da neki delovi sveta zahvaćeni nasiljem „idu u pakao“.\nPredsednik Srbije je kazao da je danas čuo i „nekoliko dobrih i nekoliko iznenađujućih poruka“ i dodao da će Trampov 45-minutni govor srpsko rukovodstvo detaljno analizirati.\n„Danima i nedeljama ćemo raditi na analizi tog govora. Tih 45 minuta (govora Trampa) analiziraćemo 45 dana da bismo izvukli pouke i procenili šta je to što je najbolje za našu zemlju u narednom periodu“, naveo je Vučić.\nIzneo je da je „pažljivo slušao“ govor Trampa i da o tome „porazgovarao i sa šefom ruske diplomatije Sergejom Lavrovom“ i dodao da je primetio „veliku podeljenost u sali UN“ povodom govora američkog predsednika.\nVučić je rekao da mu izgleda da postoje određene paralele sa stanjem pred Prvi svetski rat i s nekim drugim istorijskim prilikama.\n„Mislim da je svet danas u veoma opasnoj situaciji. Mnogo se teških reči danas moglo čuti. Ostaje da se vidi šta će na to reći predstavnici Irana, Venecuele, Severne Koreje, ali i Kine i drugih zemalja“, rekao je Vučić.\nTagged ALEKSANDAR VUČIĆ, DONALD TRAMP, UJEDINJENE NACIJE


Simović, Jaćimović, Brajović i Bojović dobitnici nagrade za naučna dostignuća | Kodex.ME\nSimović, Jaćimović, Brajović i Bojović dobitnici nagrade za naučna dostignuća\nDobitnici nagrade za naučna dostignuća u 2018. godini su mr Milena Simović, prof. dr Željko Jaćimović, mr Miloš Brajović i pronalazač Milan Bojović. Nagrade će im uručiti ministarka nauke, dr Sanja Damjanović, na svečanosti u Vili Gorica, u petak, 14. decembra, saopšteno je iz Ministarstva nauke.\n11. 12. 2018 - 16:49 Autor: Kodex\nKako je saopšteno, mr Milena Simović je studentkinja druge godine doktorskih studija na Institutu za istraživanje kancera u Hajdelbergu, u Njemačkoj.\n"Teme njenih istraživanja su od izuzetne važnosti za cjelokupno društvo, a ističu se originalnošću i mogućnošću primjene u praksi. Njoj je pripala nagrada za najuspješniju naučnicu do 30 godina života, u iznosu od 2.000 eura", saopšteno je.\nProf. dr Željku Jaćimoviću, redovnom profesoru na Univerzitetu Crne Gore - Metalurško-tehnološkom fakultetu u Podgorici, kako je saopšteno biće uručena nagrada za najuspješnijeg naučnika starijeg od 30 godina, u iznosu od 2.000 eura.\n"Primjena njegovog istraživačkog rada posebno je značajna za privredni sektor. Dr Jaćimović ima veliko međunarodno iskustvo kada je riječ o učešću na konferencijama i objavama radova u prestižnim naučnim časopisima", navode iz Ministarstva nauke.\nNagrada za pronalazača godine pripašće inovatoru Milanu Bojoviću za najuspješniji patent ili inovativno rješenje, u iznosu od 2.000 eura.\n"On je, kao vođa međunarodnog tima pronalazača, ove godine registrovao patent pod nazivom „Uređaj za punjenje akumulatorskih baterija za elektromobile“, a prototip je dobio brojna priznanja na međunarodnim skupovima", saopšteno je.\nMr Miloš Brajović, saradnik u nastavi na Univerzitetu Crne Gore - Elektrotehničkom fakultetu u Podgorici, nagrađen je kao drugorangirani u konkurenciji za najuspješnijeg naučnika do 30 godina života, u iznosu od 1.000 eura.\n!Oblast njegovih istraživanja je digitalna obrada signala sa primjenom u biomedicini, multimedijalnim sistemima, komunikacijama i radarskoj tehnologiji. Imao je više publikacija u vodećim naučnim časopisima i izlaganja na međunarodnim konferencijama.\nPrijedlog za tri dobitnika stigao je od Komisije za dodjelu godišnjih nagrada za naučna dostignuća, dok je mr Brajović nagrađen odlukom ministarke nauke, Sanje Damjanović", navode iz Ministarstva.\n01. 06. 2020 - 22:04 | Politika


Početkom naredne godine počinje rekonstrukcija škole u Lebanu – Lebanske vesti\nPočetkom naredne godine počinje rekonstrukcija škole u Lebanu\n05.07.2018 lebanskevesti Lebane 0\nPredstavnici Kancelarije za upravljanje javnim ulaganjima Vlade Republike Srbije posetili su danas opštinu Lebane. Sastanak je održan u kabinetu zamenika predsednika opštine Lebane, Bobana Pejića a sastanku je prisustvovao i direktor JP Lebane, Zlatko Nedeljković.\n„Predstavnici Kancelarije za upravljanje javnim ulaganjima posetili su danas našu opštinu jer se naše dve škole, OŠ Radovan Kovačević Maksim i Gimnazija, nalaze na njihovom spisku koje su predviđene za adaptaciju i potpunu rekonstrukciju objekata, od temelja do krova. Cilj je unapređenje energetske efikasnosti, kompletna rekonstrukcija sanitarnih čvorova, fiskulturne sale i učionice. Projekat je radio JP Lebane a tim projektom predvideli smo i led rasvetu, kako bi se smanjila električna potrošnja, predviđena je i adaptacija sportskih terena sa gumiranom podlogom i led rasvetom. Moram da napomenem da je predviđen i projekat protivpožarne zaštite, rekonstrukcija krova i spoljna fasada“ – kazao je direktor JP Lebane, Zlatko Nedeljković za portal Info centar juga.\nOvim projektom biće rekonstruisana i nova kotlarnica, gde su planirani novi kotlovi na obnovljiv izvor energije, tačnije drvni pelet ili sečku.\n„U planu je i toplovod koji će se u narednom periodu koristiti za grejanje osnovne i srednje škole, Plicijskoj stanici, Vatrogasnoj službi, Domu zdravlja, Hemodijalici, Centru za socijalni rad, Vrtiću a sve u cilju smanjenja troškova lokalne samouprave“ dodao je Nedeljković.\nPribližna vrednost projektovanih radova za osnovnu školu Radovan Kovačević Maksim je oko 190 miliona dinara.\nZlatko Nedeljković, direktor JP Lebane kazao je za naš portal da je ovo preduzeće uložilo velike napore kako bi se stekli osnovni uslovi za ovaj projekat.\n„Tokom 1976. godine, kada je opštinu Lebane zadesila velika poplava, izgubljena je celokupna dokumentacija i jedne i druge škole. Obe škole nisu imale građevinsku a ni upotrebnu dozvolu. Za izvođenje bilo kakvih radova, po Zakonu o planiranju, potrebno je bilo prvo ozakoniti te objekte. JP Lebane je izradilo projektno tehničku dokumentaciju za ozakonjenje objekta i nakon toga od strane MUP-a, Odeljenje za vanredne situacije, dobili saglasnost, pokrenuli postupak ozakonjenja i rešenje dobili pre nekih desetak dana“– naglašava Nedeljković.\nRadovi na rekonstrukciji škole bi trebali da počnu u proleće 2019. godine.\nU selu Ključ pronađena beba u koprivama\nDeo Nemanjine ulice privremeno zatvoren za saobraćaj


Vučiću jedinstvena podrška - Vlasotince InfoDesk\nVučiću jedinstvena podrška\n– Ne tvrdim da je sve dobro, niti da je loše, ali tvrdim da uvek može bolje i na tom putu moramo da istrajavamo svi zajedno – dodao je Stojković. Jedan od osnivača Pokreta za bolju Srbiju Boško Stančić poručio je da je podrška predsedničkom kandidatu Aleksandru Vučiću bezrezervna.\n– On pravi uspešnu ekonomiju i to prepoznaju investitori. Stav da Srbija nije samo Beograd, već i Vlasotince, Leskovac, Topola i sva druga mesta u zemlji, doprineo je da se širom Srbije otvaraju fabrike i zapošljavaju ljudi – naglasio je Stančić. Lider vlasotinačkih socijalista Nebojša Stojanović istakao je da je jedinstvo najvažnije.\n– Moramo da delujemo jedisntveno. Ulog je veliki, građani to prepoznaju i zato je važno da zajedno dođemo do pobede. Mi smo partija koja postoji 27 godina i prvi put nemamo svog kandidata na izborima jer smo prepoznali da ćemo sa podrškom Aleksandru Vučiću svi pobediti – rekao je Nebojša Stojanović.


Deonice na svetskim berzama u velikom padu zbog kreditne krize\nDeonice na svetskim berzama oštro su pale širom sveta, zbog strahova da će aktuelna kreditna kriza i oslabljena svetska ekonomija naneti još ozbiljniju štetu berzi. Naveći indeksi američkih deonica pali su više od dva procenta na početku radnog dana. U Aziji, japanski indeks Nikei pao je na najniži nivo u protekle četiri godine, dok je u Hong Kongu Hang Seng pao za gotovo pet procenata. Zvaničnici u Rusiji i Brazili su obustavili trgovinu deonicama pošto su glavni indeksi pali za više od deset procenata.\nZabrinutost zbog opšteg stanja ekonomije dovela je do pada cena nafte na najniživi nivo u proteklih osam meseci. Nafta je, u elektronskoj trgovini u Njujorku, prodavana za manje od 90 dolara po barelu.\nDeonice na svetskim berzama su pale uprkos novim obećanjima najviših američkih i evropskih zvaničnika da će preduzeti neophodne mere kako bi obnovili poverenje potrošača i stabilnost finansijskog sistema.\nAmeričke Federalne rezerve objavile su da preduzimaju dodatne mere u nastojanju da bankama olakšaju davanje pozajmica. Investitore brine da plan američke vlade u vrednosti od 700 milijardi dolara, koji je usvojen u petak u SAD, neće moći da spreči globalnu ekonomsku krizu. Planom se predvidja da vlada otkupi problematične investicije od finansijskih institucija, čime bi se obnovilo finansijsko zdravlje banaka i investicionih firmi, i stabilizovalo kreditno tržište. Evropski lideri takodje su obećali da će pomoći ugroženim banakama i zaštititi novac njihovih klijenata.


UZMITE UČEŠĆE - Tradicionalno obilježavanje Dana Republike Srpske\nSrbski narodni pokret - Izbor je naš tradicionalno organizuje proslavu Dana Republike Srpske.\nKolona automobila kreće 9. januara.2020. godine u 11 sati iz Bulevara Majke Jugovića , kod Ekonomskog fakulteta Banja Luka.\nSvaki vozač vozila dobije na poklon po 2 zastave. Posle vožnje automobilima banjalučkim ulicama, uz prikladnu muziku , vraćamo se na polazno mjesto, gdje se organizuje narodno veselje, uz čorbu , rakiju i muziku.


Vesti online / Vesti / Svet / Bolnica u Minhenu proglasila stanje katastrofe\nStrahuje se da ima više od šestoro ubijenih u napadu\nBolnica Tehničkog univerziteta u Minhenu je proglasila stanje katastrofe. Portparolka te bolnice rekla je da je jedan pacijent podlegao povredama, prenosi "Velt".\nPolicija je saopštila da za sada nema informacija o islamističkoj pozadini napada. Prema zvaničnim informacijama policije, u napadu u Minhenu je ubijeno najmanje šest osoba, a veliki je broj teško povređenih, prenose nemački mediji.\nVeći broj helikoptera kruži nebom iznad Minhena, a mediji prenose da se u jednom nalazi snajperista.\nTaj helikopter je pozicioniran iznad trgovačkog centra u kojem je došlo do pucnjave. Specijalne jedinice GSG9 i specijalna policija BFE+ će helikopterima biti poslati u Minhen, prenosi "Bild", koji se poziva na bezbednosne izvore.\n* Teroristički napad u Minhenu, najmanje 6 mrtvih (VIDEO)\n* Minhen: Građani videli 3 napadača


Podignute prve optužnice protiv osumnjičenih bivših pripadnika OVK - BIGportal.ba\nPodignute prve optužnice protiv osumnjičenih bivših pripadnika OVK\n24 Februara, 2020 0255\nSpecijalno tužilaštvo u Hagu podiglo je prve optužnice protiv osumnjičenih bivših pripadnika OVK za zločine izvršene tokom rata na Kosmetu.\nOvo je saopšteno iz Specijalnog tužilaštva.\nKako se navodi u saopštenju, tužilaštvo je od predsednice specijalizovanih veća (Specijalni sud) zatražilo da odredi sudije prethodnog postupka koji će razmotriti da li optužnice ispunjavanju uslove i potvrditi ih, ako ima dovoljno dokaza.\nPrema informacijama udruženja pripadnika bivše OVK pred sopecijalnim tužilaštvom iskaze u svojstvu svedoka ili osumnjičenih dalo je oko 250 bivših pripadnika OVK.\nMeđu onima koji su dali izjave su i trojica bivših vrhovnih komandanata, komandanti operativnih zona, visoki zvaničnici kao što su bivši predsednik Skupštine Kosova Kadri Veselji i bivši premijer Ramuš Haradinaj.\nTužilac Smit najavio, imenovan sudija koji će ih razmotriti\nGlavni tužilac suda za zločine OVK Džek Smit najavio je podizanje prvih optužnica, a predsednica tog suda Ekaterina Trendafilova imenovala je pretprocesnog sudiju čiji je zadatak da optužnice razmotri i potvrdi, saopšteno je danas iz sedišta tog suda u Hagu.\nOptužnice će, prema saopštenju, dok ih sudija ne potvrdi, ostati zapečaćene.\n“Tužilac je obavestio predsednicu…o svojoj nameri da pokrene postupke pred Specijalizovanim većima (zvaničan naziv suda) i zatražio je da, u skladu sa zakonom, bude imenovan pretprocesni sudija”, piše u saopštenju suda.\nPredsednica Trendafilova je, po saopštenju, potom, “postavila pretprocesnog sudiju….koji će pregledati optužnice koje će podneti specijalni tužilac. Sadržaj optužnica ostaće poverljiv, sve dok ih pretprocesni sudija ne bude potvrdio”.\nTužilaštvo sprovodi istrage o zločinima navedenim u izveštaju Parlamentarne skupštine Saveta Evrope “Nečovečno postupanje sa ljudima i nedozvoljena trgovina organima na Kosovu” iz 2011. godine.\nSud je nadležan za “zločine započete ili počinjene na Kosovu” od 1. januara 2008. do 31. decembra 2000. godine. Kako je zvanično najavljeno, sud za zločine OVK će “voditi sudske postupke o navodima koji proističu iz Izveštaja Parlamentarne skupštine Saveta Evrope…od 7. januara 2011, a u kojem se iznose navodi o teškim prekograničnim i međunarodnim krivičnim delima”.\nU tom izveštaju, specijalni izvestilac Saveta Evrope Dik Marti pisao je o zločinima OVK nad otetim Srbima na Kosovu i u Albaniji i izneo sumnje da su nekima od njih u Albaniji vađeni organi, kojima je kasnije trgovano. Navode iz Martijevog izveštaja istraživala je, pre formiranja suda, specijalna radna grupa EU koju je predvodio američki pravnik Klint Vilijamson.\nAutomobil uleteo u masu tokom parade u Njemačkoj, više od 10 povređenih\nPalmer pitao šta u Beogradu govore Miloradu Dodiku\nPreminuo Abdul Kadir Kan, tvorac pakistanskog nuklearnog programa\nAMD: 5 godina Ryzena – pogled u budućnost


"Ankara je odlučila da oduzme okupira deo grčke teritorije" - Kuckaj\nPočetna/Svet/“Ankara je odlučila da oduzme okupira deo grčke teritorije”\n“Ankara je odlučila da oduzme okupira deo grčke teritorije”\nTurska vojska i specijalne snage okupirale su delić grčke teritorije na spornoj granici koja prolazi duž reke Evros (Marica), prenosi grčki portal “Armi vojs”.\nPrema pisanju lista, turske snage okupirale su mali deo obale reke Evros nedaleko od grčkog grada Fere, prenosi Sputnjik.\nSaopšteno je da se na grčkoj teritoriji prvo pojavilo oko 10 ljudi koji su postavili šator. Njihov broj se povećavao, pa se sada na teritoriji Grčke nalazi oko 35 Turaka, koji su počeli da čiste okupirani komad zemlje.\n“Sudeći po svemu, Ankara je odlučila da oduzme okupira deo grčke teritorije”, smatraju autori članka.\nTakođe podsećaju da turska strana stalno upućuje na dokaze da taj deo teritorije pripada njima, ali ne iznose dokaze. Zbog toga Turska ignoriše sporazume, prema kojima zemlje rešavaju pogranične probleme.\n“Prisustvo turskih oružanih snaga ukazuje na to da Ankara namerava da stvori vojni problem”, rezimira autor.\nNa granici dve zemlje povremeno izbijaju slični incidenti. Na primer, u tom regionu su 2018. godine uhapšena dva turska vojnika, piše Sputnjik.


Beširi: Ponoviće se da nema napretka u vladavini prava - Vladavina prava - Dnevni list Danas\nPočetna » Društvo » Vladavina prava » Beširi: Ponoviće se da nema napretka u vladavini prava\nIzvršni direktor Instituta za evropske poslove o samitu Berlinskog procesa u Poznanju\n0Piše: M. Stojanović 04. jula 2019. 15.00 Izmenjeno: 27. jula 2019. 22.08\nIako se vidi napredak u ekonomskim reformama, energetici, transportnim i telekomunikacionim politikama kao i politikama koje se odnose na regionalnu saradnju mladih, glavna tema u Poznanju će biti jedan od ključnih momenata iz deklaracije u Berlinu – ime Severna Makedonija. Primetiće se da preporuka iz Londona da se intenziviraju pregovori Beograda i Prištine, nije poštovana, i kritikovaće se što samit u Parizu nije održan. Očekujemo da će se ponoviti jasna privrženost zemalja EU da zemlje regiona postanu članice EU, što se redovno ponavlja od samita u Solunu 2003. Ponoviće se i da nema napretka na polju vladavine prava, reformi sudstva, borbe protiv korupcije i organizovanog kriminala, da su slobode medija ograničene, a opozicija skrajnuta, kaže za Danas Naim Leo Beširi, izvršni direktor Instituta za evropske poslove, komentarišući skup o Zapadnom Balkanu, koji se danas i sutra održava u Poznanju u Poljskoj.\nNaš sagovornik ističe da će se na samitu ponoviti i da je „važno da nezavisne institucije budu oslobođene političkog uticaja kao i da se politički pritisak na sindikate smanji“. „Drugim rečima, reći će se ono što mi uglavnom već znamo i što su izveštaji Evropske komisije prošlog meseca poručili. Ta poruka je jasna: užasno ste siromašni, korumpirani i neorganizovani, nudimo vam pomoć, ali od vas zavisi kako i koliko ćete je iskoristiti“, ukazuje Beširi.\nIzvršni direktor Instituta za evropske politike napominje da Berlinski proces ne može da zameni evropske integracije zemalja u regionu, ali pažnja koja se pridaje nerazvijenim demokratijama Zapadnog Balkana usmerena je ka glavnom cilju Evropske unije – obezbediti mir na svojoj teritoriji zasnovan na vladavini prava, što omogućava ekonomski rast, reforme i blagostanje građana Evrope.\n– Politička volja je ključna sintagma u društvima sa nerazvijenim institucijama i bez demokratskog načina donošenja odluka. Volja postoji kada su naizgled lake teme u pitanju, ukidanje rominga i telekomunikacije, izgradnja puteva, transport i donekle ekonomske reforme. Međutim, teme od kojih svaki lider u regionu beži su vladavina prava, korupcija, organizovani kriminal, sloboda medija i učešće opozicije u parlamentarnom životu. Po pravilu, odsustvo političke volje je u najvećoj partiji na vlasti, vrlo često i u njenom lideru, koje se vode partikularnim interesima osvajanja glasova bez osećaja za javno dobro. Zemlje EU to vide i nisu više strpljive, otuda i sve oštriji tonovi iz Brisela i drugih prestonica. Na kraju, iako je prvobitno bilo planirano da se Berlinski proces odvija u okvirima četvorogodišnjeg plana, česta politička sukobljavanja unutar zemalja u regionu, ali i u međusobnim odnosima sprečavala su brže sprovođenje reformi. To se pre svega odnosi na polje reforme pravosuđa, ustavnih okvira, nezavisnih institucija i lišavanje političkog uticaja na državnu upravu i druge delove društva. Zaključiće se da je u većini zemalja vladavina prava i dalje na niskom nivou, a reforme se ne sprovode ili kasne godinama, zaključuje Naim Leo Beširi.\nBrnabić na sastanku lidera\nGlavne teme skupa u Poznanju su ekonomija, mogućnost povezivanja, civilno društvo, mladi, kultura, bezbednost… Glavni događaj – sastanak lidera, biće održan sutra, i Srbiju će predstavljati premijerka Ana Brbanić, dok će se ministri privrede, unutrašnjih poslova i šefovi diplomatija sastati danas.\nEvropska unija, naim leo besiri, vladavina pravaBeograd\nZastrašujuće da je premijerka "bespomoćna" za vladavinu prava


Ruski predsednik Vladimir Putin izjavio je da neke zemlje žele da istisnu Rusiju iz svetske ekonomske arene, ali da je to nemoguće i ona nema nameru da to učini.\nKako prenosi Sputnjik, on je, govoreći o sankcijama koje je Zapad uveo Rusiji zbog invazije na Ukrajinu, ukazao da se te mere odražavaju na sve i tvrdio da tako visoka inflacija u zapadnim zemljama nije zabeležena poslednjih 40 godina.\n“To nije šala”, prokomentarisao je Putin, koji se putem video konferencije obratio učesnicima plenarnog zasedanja Evroazijskog ekonomskog foruma.\nPutin je komentarisao strane kompanije koje su nakon ruske invazije na Ukrajinu napustile Rusiju, rekavši da je “tako možda i najbolje”, da će domaće kompanije zauzeti njihovo mesto i da se ništa neće promeniti.\nPutin je rekao da je “nemoguće odseći Rusiju od zapadne tehnologije uprkos sankcijama”.\nZapadna krađa resursa se neće dobro završiti\nRuski predsednik navodi da “Rusija ima problema s transportom i lancima snabdevanja”, dodavši da će “nastaviti sa uvozom zamene za robu pod sankcijama” te da “to ipak nije rešenje”.\n“Ova zapadna krađa resursa se neće dobro završiti”, rekao je Putin dodavši da je Rusija “kompetitivna” i “ostaje vodeći izvoznik pšenice”.\n“Zapadne nacije koje pokušavaju kazniti druge ekonomskim sankcijama precenjuju svoju snagu. Sve više zemalja u svetu želi i vodiće nezavisnu politiku”, naglasio je Putin, piše RT.\n“Nijedan `svetski policajac` ne može zaustaviti ovaj prirodni globalni proces. Niko nije toliko jak. Oni se suočavaju s izazovima unutar svojih nacija i nadam se da shvataju da ova politika nema apsolutno nikakve perspektive”, rekao je Putin.\nEr Srbija digla cene za čarter letove, doplata za plaćene karte i po 30 EUR\n07/03/2022 | 20:49\nCene hrane u svetu nezaustavljivo rastu


MMF ne da vlastima devizne rezerve Centralne banke BiH – Magazin Plus\nHome/MMF ne da vlastima devizne rezerve Centralne banke BiH\nPredstavnici MMF-a upozorili su vlasti BiH da od novog aranžmana s ovom finansijskom institucijom neće biti ništa ukoliko se odluče da iz deviznih rezervi Centralne banke BiH uzmu stotine miliona KM, saznaju “Nezavisne”.\n“Upozoreni su da ne diraju devizne rezerve i karensi bord, odnosno da ne ugrožavaju funkcionisanje Valutnog odbora Centralne banke BiH jer u suprotnom neće biti ništa od novog aranžmana”, ispričao je izvor “Nezavisnih” iz Savjeta ministara BiH.\nKako saznajemo, Nadem Ilahi, šef Misije MMF-a, koja već danima boravi u BiH, još ranije je pismom upozorio vlasti BiH, odnosno članove Fiskalnog savjeta BiH, da ne ‘diraju’ novac iz deviznih rezervi i ugrožavaju funkcionisanje Valutnog odbora Centralne banke BiH, indirektno im poručujući da u tom slučaju neće biti novog aranžmana.\nPodsjećanja radi, vlasti na nivou BiH već mjesecima traže način kako da dođu do dijela od oko 500 miliona KM viška deviznih rezervi Centralne banke BiH. Prvobitna zamisao je bila da se na nivou BiH osnuje razvojno-investicioni fond, od čega će, po svemu sudeći, morati odustati, jer MMF ne pristaje na tako nešto.\nInače, Ilahi je i juče razgovarao sa Denisom Zvizdićem, predsjedavajućim Savjeta ministara BiH, Vjekoslavom Bevandom, zamjenikom predsjedavajućeg i ministrom finansija i trezora BiH, te s Mirkom Šarovićem, zamjenikom predsjedavajućeg i ministrom spoljne trgovine i ekonomskih odnosa. Na ovom sastanku predstavnici Savjeta ministara BiH izrazili su zainteresovanost za sklapanje novog aranžmana, istovremeno ističući da programi s ovom finansijskom institucijom, osim što mogu obezbijediti kredite po najnižim kamatama, garantuju i efikasno sprovođenje strukturalnih reformi.\nKako je saopšteno iz Ministarstva finansija i trezora BiH, Bevanda, koji je i predsjedavajući Upravnog odbora Uprave za indirektno oporezivanje BiH, rekao je da postoje pozitivni pokazatalji da će uskoro biti ispunjene obaveze u vezi s poravnanjem između entiteta na osnovu prihoda PDV-a. Bevanda je, takođe, naglasio da će budžet institucija BiH za 2016. godinu biti usvojen do kraja ove godine i da neće biti izlaganja riziku da se donosi odluka o privremenom finansiranju.\nIz Savjeta ministara BiH je saopšteno da je Ilahi naglasio da je ohrabren makroekonomskim pokazateljima u BiH, te da treba uložiti napore da se takav trend održi uz poboljšanje kontrola fiskalnih politika, sprovođenju reformi i smanjenju javne potrošnje. Na sastanku je, prema zvaničnim saopštenjima iz Savjeta ministara BiH, naglašeno da je neophodno osigurati prostor za nove investicije koje će ojačati privredu i povećati zapošljavanje.\nMisija MMF-a u BiH boravi od 28. oktobra do 11. novembra kako bi na osnovu razgovora s predstavnicima entitetskih vlada i Savjeta ministara BiH uradila procjenu i donijela odluku o novom aranžmanu.\nDea Herdželaš u četvrtfinalu ITF turnira u Kazablanci


Najbolja tehnološka inovacija – Personal magazin\nU finalnom takmičenju za najbolju inovaciju prijavilo se 289 ekipa, a nagradni fond je 12 miliona dinara. Inovacije koje se stvore moraju se primeniti u praksi U finalnom takmičenju za…\nU finalnom takmičenju za najbolju inovaciju prijavilo se 289 ekipa, a nagradni fond je 12 miliona dinara. Inovacije koje se stvore moraju se primeniti u praksi\nU finalnom takmičenju za najbolju tehnološku inovaciju u Srbiji prijavilo se 289 ekipa, a nagradni fond za ovu godinu iznosi 12 miliona dinara. Finalno takmičenje biće održano uz direktan prenos Radio televizije Srbije 23. decembra 2009. godine. Ove godine za takmičenje je prijavljeno mnogo više ekipa nego ranije, a u njemu učestvuje i Republika Srpska. Pokrovitelji takmičenja su Ministarstvo za nauku i tehnološki razvoj Vlade Srbije, Privredna komora Srbije (PKS) i Radio televizija Srbije, u čijem holu je izložba i postavljena.\nOtvarajući izložbu ministar za nauku i tehnološki razvoj Vlade Srbije Božidar Đelić je istakao da će se u Srbiji do kraja oktobra 2009. godine izraditi Nacrt strategije o tehnološkom razvoju. Đelić je posebno podvukao da znanje mora da služi bržem razvoju Srbije. Ono što novatori stvore treba što pre da zaživi u praksi kako bi pronašlo kupca i komercijalizovalo se. Samo sa sticanjem i širenjem znanja Srbija će postati uspešna zemlja, naglasio je Đelić. On je posebno dodao da se te inovacije moraju primeniti u privredi, uz isticanje da se one nađu i u inostranstvu, što će Srbiji doneti i značajan devizni prihod i poboljšanje imidža u svetu.\nPotpredsednica PKS Vidosava Džagić, koja je i član žirija za izbor najboljih inovacija u Srbiji, je istakla da asocijacija privrede već petu godinu podržava ovu značajnu akciju. Po njenim rečima cilj je da se inovacije primene u praksi i tržišno valorizuju. Na osnovu inovacija do sada je formirano u Srbiji 37 novih preduzeća. Da bi se novatorstvo ostvarilo u praksi Ministarstvo za nauku i tehnološki razvoj Vlade Srbije treba da formira fondove kako bi se pomoglo razvoju novatorstva i njegovoj primeni. Samo takvim radom naša baza znanja će postati i svetska baza znanja.\nPrema mišljenju rektora beogradskog Univerziteta dr Branka Kovačevića cilj ove akcije je da se komercijalizuje nauka. On je još istakao da Srbija treba da stvori imidž po kome će imati skupu i kvalifikovanu radnu snagu.\nSamostalni savetnik u Odboru za tehnološke inovacije PKS dr Danica Mićanović je naglasila da je ovo projekat Ministarstva za nauku i tehnološki razvoj Vlade Srbije koji realizuje Fakultet tehničkih nauka iz Novog Sada, u saradnji sa PKS. Po njenim rečima akcija je do sada je animirala oko 3.500 učesnika i oko 1.500 timova, a rezultirala je sa 279 biznis planova.\nNajbolja tehnološka inovacija was last modified: October 13th, 2009 by Redakcija\nBožidar-ĐelićMTIDPKSPrivredna komora SrbijeRadio-televizije SrbijeVidosava Džagić


POČINJE VELIKA AKCIJA ČIŠĆENJA REKA: Jedan turista za sobom ostavi kilogram smeća, ali to nije najgore | Serbiantimes.info\nPlan je i da se akcija nastavi na proleće, najavljeno je danas na konferenciji u Beogradu.\nMinistar trgovine, turizma i telekomunikacija Rasim Ljajić je rekao da je održivi turizam nastao kao odgovor na masovni turizam, odnosno kao pokušaj da se zaštiti prirodna, kulturna, istorijska baština od masovnog turizma.\n“Procene su da jedan turista na destinaciji ostavi jedan kilogram črvstog otpada i da preti velika opasnost da ne samo voda, već uopšte životna sredina budu itekako pogođeni naletom turista širom planete. Međutim, kod nas situacija nije baš takva, jer mi nismo zemlja masovnog turizma”, rekao je Ljajić.\nODBRANIMO REKE STARE PLANINE: Neki ljudi su se sami organizovali\nPlan je da se do kraja godine očisti između 20 i 30 lokacija\nBlicova akcija čišćenja\nAkcija čišćenja je zajednička akcija Blica i kompanije “Vip mobile”, koja predstavlja drugu fazu Blicove akcije čišćenja reka u okviru koje je za tri meseca očišćeno 11 reka i pet jezera, u čemu je učestvovalo više od 2.000 ljudi.\n“Onda ćemo čistiti ušće Ibra i Zapadnu Moravu. U opštini Kruševac ćemo čistiti na četiri lokacije…”, naveo je on.\nCilj akcije cišćenja reka je organizovanje i podsticanje na konkretne akcije čišćenja, kao i opšte podizanje svesti o ekološkim izazovima sa kojima se naša zemlja suočava.\nProcene Ujedinjenih nacija govore da ćemo, ako ovako nastavimo, već u drugoj polovini 21. veka imati više ambalaže u morima i okeanima nego što će biti biljnog i životinjskog sveta\n“Ova akcija sada zaista ima potencijal da uradimo nešto više, da za početak očistmo ovih 20-ak lokacija koje imamo u planu i što je još važnije da podignemo svest ljudi o značaju zaštite životne sredine”, dodao je on.\nTEKST: Agencije FOTO: nastya_gepp/Pixabay\nRelated Topics:Srbijaćišćenje rekarekeakcija


Beta 15. marta 2018. 09:35\nDva meseca od ubistva lidera Gradjanske inicijative „Srbija, demokratija pravda“ (GI SDP) Olivera Ivanovića u Kosovskoj Mitrovici, navršava se sutra, a advokat Nebojša Vlajić je u izjavi za agenciju Beta izrazio nezadovoljstvo što se nadležne institucije nisu oglasile niti su porodici i javnosti rekle čime istraga raspolaže.\n„Ništa novo se nije desilo u poslednjih mesec dana osim što je predmet prešao u Specijalno tužilaštvo. Drago mi je što se to desilo jer mitrovačko tužilaštvo i policija nisu dorasli tom zadatku“, rekao je Vlajić.\nOn je naveo da bi bilo iluzorno očekivati da rasvetle ubistvo, pogotovo mitrovička policija koja, kako je rekao, ima 18 godina dugu istoriju nesposobnosti. „Sama činjenica da je predmet prešao u Specijalno tužilaštvo ne mora da znači ništa ako se pokažu isto tako nesposobni ili nezainteresovani kao u policiji i tužilaštvu u Mitrovici“, rekao je Vlajić.\nOn je dodao da samo obaveštajni rad može da dovede do ubice.\nIvanović je ubijen iz pištolja sa šest metaka u ledja 16. januara u Kosovskoj Mitrovici ispred sedišta GI SDP čiji je bio lider. Beograd je odmah zatražio da se nadležni organi Srbije uključe u istragu ali i da dobiju fotokopije dokumentacije istrage, što nije odmah naišlo na prihvatanje Prištine.\nIstraga ubistva Ivanovića prešla je u ruke Specijalnog tužilaštva pre nedelju dana, zbog, kako je tada navedeno, „složenosti slučaja“. Iz tužilaštva je tada navedeno da je do sada podneto više krivičnih prijava povodom tog slučaja, ali da još nema osumnjičenih ili uhapšenih.\nKrajem februara Kosovska policija objavila je snimak automobila i pozvala gradjane da im se jave ako znaju nešto o tom vozilu koje su snimile kamere ispred GI SDP na dan ubistva.\n„Mi nemamo dokaze ko je nalogodavac i ko je počinio ubistvo, ali imamo mnoga druga saznanja… Sto ljudi u Srbiji radi na tome. Sto ljudi vec 30 i više dana radi na tome. To je armija ljudi koja radi samo to, što pokazuje od kolikog je to značaja za nas i našu zemlju. Imaju jedan zadatak – da nadju nalogodavce Ivanovićevog ubistva“, rekao je Vučić.Par dana pre toga predsednik Kosova Hašim Tači rekao je da su motivi zločina kriminalne prirode, da će počinioci biti otkriveni iako će istina nekoga boleti. Tači je dodao da će Priština saradjivati sa Beogradom u cilju rasvetljavanja ubistva.\nKosovska policija je u prvim danima po ubistvu pregledala zapise video kamera sa sedišta GI SDP koje su snimile mesto ubistva, ali i obavila razgovor sa brojnim svedocima. Utvrdila je i ko je vlasnik zapaljenog vozila pronadjenog u Kosovskoj Mitrovici odmah nakon ubistva i za koje se sumnjalo da je korišćeno u izvršenju tog krivičnog dela.\nRazmene informacija izmedju Beograda i Prištine nije bilo do prvih dana februara.\nTri nedelje posle ubistva, dvojica srpskih policajca privedeni su u Kosovskoj Mitrovici zbog sumnje da nisu valjano zaštitili mesto zločina. Sumnjičili su ih da su uzeli čauru sa lica mesta i da je nisu predali zajedno sa drugim dokazima. Nakon isteka pritvora, sud u Mitrovici ih je oslobodio. Kosovska policija je nakon njihovog privodjenja saopštila da su po nalogu Osnovnog suda u Mitrovici pretresene dve lokacije u severnom delu grada i da je tom prilikom zaplenjen pištolj „TT“ i dva šaržera sa po devet metaka kalibra 7,62 milimetara.\nJavni tužilac u Osnovnom tužilaštvu u Kosovskoj Mitrovici Šućri Sulja i predsednik Osnovnog suda Nikola Kabašić u slučaju ubistva Olivera Ivanovića različito su tumačili šta se zapravo vidi na snimku sa sigurnosnih kamera, u vezi sa načinom na koji su postupili policajci koji su bili pritvoreni. Mediji su Kabašićevu ostavku, podnetu nakon toga povezali sa ovim slučajem.\nSaradnica Olivera Ivanovića iz SDP-a Ksenija Božović rekla je sredinom februara da im policija nije vratila kompjutere i ostalu opremu koju su uzeli zbog istrage, i da je sve na veštačenju u inostranstvu.


Pet decenija Doma kulture "Jovan Tomić" - PPmedia\nPosted on\t5 фебруара, 2019 4:10 pm by adminpp033\nSvečana akedemija, u čast značajnog jubileja planirana je za petak 8. februar od 19 časova. To će biti prilika za sve goste da se potsete višedecenijskog razvoja Doma kulture, perjanice kulturnog preporoda ovog kraja. Akedimiju će upotpuniti i glumci Katarina Žutić, Jelena Stajkovac i Milorad Miki Damjanović, pored njih publici će se predstaviti i solista Zorana Iđuški i muzička grupa „Lord i gospoda“.\nProjekcijom filmskog hita „Taksi bluz“ 6. i 7. februara manifestacija „Dani kulture“ zvanično će početi. U ovkviru jednomesečnog programa biće prikazano desetak raznovrsnih sadržaja, od kojih je najviše pozorišnih i muzičkih.\n– Publika će u utorak 12. februara moći da uživa u poetskom stand apu „Obećao si mi“ Mirjane Bobić Mojsilović. Četiri dana kasnije, jedna od najvećih pop zvezda na Balkanu, Kaliopi, prestaviće se novovaroškoj publici od 20 časova. Slavna pevačka diva, makedonskog porekla, nastupiće u pratnji benda i izvesti svoje najveće hitove. U nastavku „Dana kulture“ 22. februara biće izvedena pozorišna hit prestava „Suze su OK“ u izvođenju glumaca beogradskog Zvezdara Tetra Tanje Bošković, Radoslava Lale Marjanovića i Milana Mihailovića – ističe direktorka Hadžić.\nOznake: Dom kulture „Jovan Tomić“, Mihrija Hadžić, vesti nova varoš


Bogavac: Živimo u vremenu kada su pozorište i politika potpuno zamenili strane - Dijalog.net\nNaslovna Kultura Bogavac: Živimo u vremenu kada su pozorište i politika potpuno zamenili strane\nBogavac: Živimo u vremenu kada su pozorište i politika potpuno zamenili strane\nBeograd, 16. oktobar 2019. – Dobre i pametne vlasti kritičku umetnost vide kao jednu vrstu korektiva, izjavila je FoNetu direktorka Šabačkog pozorišta Milena Bogavac, koja smatra da pokušaj da se to ugasi predstavlja klasičan pokušaj cenzure.\n„Umetnost mora da ima onu poziciju u jednom društvu koju ima kupatilo u jednom stanu – mesto gde treba istresti prljave stvari i sa njima se suočiti“, objasnila je Bogavac.\n„Nema osobe koja se bavi pozorištem, a koja u ovo vreme konstantne cenzure nije osetila neku vrstu autocenzure ili zazora“, ukazala je Bogavac.\nDodaje da je situacija u njenom Šabačkom pozorištu, ipak, lakša, jer je tamošnja vlast drugačija u odnosu na centralnu. Zato su, kako kaže, i u drugačijoj poziciji u odnosu na ona pozorišta gde lokalna samouprava podržava „cenzuru vladajućeg režima“.\nBogavac smatra da živimo u vremenu kada su pozorište i politika potpuno zamenili strane, pa su političari počeli da se bave glumom, kreirajući spinove, fikcije i neke svoje priče i svetove.\n„Sa druge strane, kada dođemo u pozorište, izgleda da tamo očekujemo potpunu istinu i da pozorište i pozorišni umetnici koji imaju pravo da kreiraju svoje svetove, treba da krivično odgovaraju za postupke koje kreiraju na sceni“, predočila je Bogavac.\nOsvrćući se na krivičnu prijavu protiv glumca Branislava Trifunovića, ona je naglasila da se u predstavi „Pad“, u režiji Kokana Mladenovića, nije dogodilo cepanje zastave, a čak i da jeste, nije reč o krivičnom delu, već o legitimnom umetničkom činu.\n„Priča o cepanju zastave je potpuno fabrikovana, ali to nije način na koji treba braniti taj slučaj i predstavu. Prema Krivičnom zakonu, zastava može da se pocepa u okviru opravdane drušvene, umetničke ili naučne kritike“, objašnjava Bogavac.\nOna podseća i na to da se na sceni svi predmeti koji služe glumačkoj igri zovu rekvizit, pa u ovom slučaju ne bi bila pocepana zastava, već rekvizit koji možda označava zastavu.\nBogavac ističe i da je reč o predstavi koja se bavi radničkim pravima koja su u Srbiji, prema njenoj oceni, verovatno na najnižem civilizacijskom nivou ikada.\n„Ako vas ta situacija ne natera kao pozorišnog radnika da reagujete ili da na neki način isprozivate državu, onda tu nešto nije u redu“, rekla je Bogavac.\nPrema njenom stavu, „onda ste u onom delu države i društva koji je u zaveri protiv radnika i svih nas koji se suočavamo sa timm problemima“.\nBogavac predlaže da Sindikat zaposlenih policije, koji je podneo krivičnu prijavu protiv Trifunovića, dobije od pozorišta neku fer ponudu za kupovinu karata i za osnovni paket pozorišnih radionica.\n„Da utvrdimo šta su glumci, kakavu odgovornost imaju na sceni, a šta je odgovornost reditelja i autora. Zatim i da prođemo te momente Krivičnog zakona i kako on treba da se odnosi prema umetnosti“, zaključila je Bogavac.\nBogavac: Heroji su svi oni koji se trude da ostanu ljudi\nNovi Sad, 7. decembar 2018. – Rediteljka i dramaturškinja Milena Minja Bogavac izjav…\nTop Tags Društvo Vlada Republike Srbije Srbija i Evropska unija vladavina prava Evropska komisija evropske integracije Evropska unija istraživanje konkurs OCD ljudska prava mediji lokalna samouprava mladi Civilno društvo


Končar: Onoliko autonomije koliko uspe da se otme | Autonomija\nKončar: Onoliko autonomije koliko uspe da se otme\nVojvodina nije osuđena na propast\nIstoričar Ranko Končar izjavio je večeras da će Vojvodina od Srbije dobiti onoliko autonomije koliko uspe da “otme”. “Stara misao da će Vojvodina u drzavno-pravnom smislu dobiti samo ono što otme, veoma je aktuelna i danas”, rekao je Končar na promociji knjige Miroslava Ilića “Vojvodina direktno” u Skupštini Vojvodine. On je ocenio da se Vojvodini već 20 godina pokušava nametnuti duboko konzervativna, nacionalistička matrica.\nNovinar Dimitrije Boarov rekao je da se pune 24 godine ideja autonomije Vojvodine ponižava, ali je ocenio da je ta ideja uprkos svemu preživela, što svedoči o tome da ona ima “vitalnosti i života”. “Vojvodina je istorijska pokrajina, a rasprava o tome da li je Novi Sad glavni grad ili je sedište pokrajine je idiotska. To je nasilje nad razumom”, kazao je Boarov. On je ocenio da je u toku politička, ekonomska, kulturna, obrazovna, civilizacijska devastacija Vojvodine.\nKnjiževnik Nedim Sejdinović ocenio je da ideja Vojvodine ima energiju i nije osuđena na propast, “kako bi to neki voleli”. “Beogradski nacionalisti bi najradije zabranili reč Vojvodina”, rekao je Sejdinović.\nAutor knjige Miroslav Ilić ocenio je da bi u Vojvodni trebalo da se raspiše referendum, na kojem bi se građani izjasnili o tome kakvu autonomiju pokrajine zapravo žele. “To nije secesionizam, već odgovor na pitanje kako bi ova država Srbija trebalo da izgleda”, rekao je Ilić.


Crna Gora, 1. novembar/studeni 2012.\nČetvrtak, 1. novembar/studeni 2012.\nU Podgorici će u ponedjeljak biti otvoren Info centar o evroatlanskim integracijama kao projekat nevladine organizacije Centar za demokratsku tranziciju, čiji će cilj biti povećanje znanja građana o NATO integracijama.\nDržavna revizorska institucija (DRI) je dala uslovno mišljenje na prošlogodišnji finansijski izvještaj Ministarstva rada, jer nije u cjelini usaglašen sa stvarnim podacima. Utvrđene su brojne neregularnosti i netransparentno trošenje novca poreskih obveznika.\nAmfilohije se obrušio na crnogorsku vlast\nIako država sa mnoštvom ekoloških problema, Crna Gora je do sada uspjela da, bar privremeno zaustavi projekte čija bi realizacija nanijela nepopravljivu štetu njenoj životnoj sredini. Prva pobjeda "zelene svijesti" je bila odbrana rijeke Tare, odnosno, obustava projekta hidroelektrane Buk Bijela, a do sada nije ugrožena ni rijeka Morača.\nIako su svojevremeno najavljivane kao spasonosne, ruske investicije u Crnoj Gori danas ne bi dobile prelaznu ocjenu jer su kompanije kojima su upravljali na koljenima. Najveći guitnici su građani i preduzeća koja sada, sasvim je izvjesno, napuštaju i ostavljaju u ogromnim dugovima.\nLider Pozitivne Crne Gore Darko Pajović u intervjuu za RSE pojašnjava zašto su programski principi nove političke partije u Crnoj Gori neprihvatljivi za opoziciju, kao i o tome zašto ih iz vlasti optužuju za neprincipijelnost.\nZa stvaraoce serije su način uhljebljenja u uslovima kada su teatar i film u krizi, kažu kritičari, dodajući da se bez ozbira na njihov kvalitet i estetske vrijednosti serije mogu posmatrati i u funkciji pomirenja.\nDok predstavnik Vlade, međutim, tvrdi da se rasprodaje samo staro gvožđe, a da će ostalo biti provjereno naredne nedjelje, radnici Kombinata aluminijuma kažu da je atmosfera u fabrici zloslutna.\nKao uslov za saradnju Pozitivna Crna Gora traži od ostatka opozicije da napravi otklon od Miloševićeve politike, osudi genocid u Srebrenici, te odustane od preispitivanja crnogorskog priznanja Kosova.


Kapacitet i sposobnost – Paulo Sousa: Večeras navijam za BiH – Haber.ba\nKapacitet i sposobnost – Paulo Sousa: Večeras navijam za BiH\nReprezentacija BiH veoma je blizu kvalifikacija na Svjetsko fudbalsko prvenstvo u Brazilu, rekao je danas Paulo Sousa, velika fudbalska zvijezda i fudbaler koji je dva puta osvojio trofej UEFA Lige prvaka.\nPaulo Sousa (Foto: BBC)\nU okviru turneje trofeja UEFA Lige prvaka, koji je danas stigao u Sarajevo i biće izložen na trgu ispred Narodnog pozorišta, održana je konferencija za novinare kojoj su prisustvovali ambasadori turneje trofeja UEFA Lige prvaka za Bosnu i Hercegovinu Hasan Salihamidžić i Paulo Sousa, predstavnik UEFA za medije Graham Turner, Ivica Osim, te direktor UniCredit Banke BiH Ivan Vlaho.\nIstičući kako je za reprezentaciju BiH dobar znak što večeras ne igra protiv Portugala, Sousa je kazao kako vjeruje da bosanskohercegovačka reprezentacija ima šansu da se kvalifikuje na Svjetsko prvenstvo 2014. u Brazilu.\n“Veoma ste blizu i nadam se da se BiH može kvalifikovati. Mislim da ima kapacitet i sposobnost. Večeras navijam za BiH”, poručio je Sousa.\nPrisjećajući se vremena kada je i sam dva puta osvojio trofej Lige šampiona, Sousa je rekao da je za njega to bila privilegija.\n“Ovaj trofej je nešto veoma posebno. Kada uđete u igru i slušate himnu Lige šampiona, to je nešto što vas ohrabruje. Za nas je veoma bitno da predstavljamo svoju zemlju, klub, fudbal, da prenesemo sve emocije fanovima koji su došli i koji nas gledaju, najbolje što možemo kako bismo ih mi dobili nazad od njih”, pojasnio je Sousa.\nLiga prvaka je nešto zbog čega svaki fudbaler živi, kazao je Hasan Salihamidžić.\n“Svjetsko i evropsko prvnestvo su druge stvari, to mi nažalost nikad nije uspjelo. Ali Liga prvaka, to su bile utakmice kojima smo se radovali svi, čekali utorak ili srijedu da igramo. Kada smo pobijedili 2001., kada smo digli ovaj pehar… To je nešto što ti niko više ne može uzeti i zato si zadovoljan što si pobijedio”, rekao je Salihamidžić.\nNakon što je UniCredit postao sponzor UEFA Lige prvaka, rodila se ideja o turneji trofeja kroz sve zemlje Evrope, rekao je Graham Turner, jer u mnogim zeljama ljubitelji Lige prvaka nemaju priliku da ga vide.\n“Oko 172 miliona ljudi gleda svake sedmice Ligu. Shvatili smo da želimo voziti trofej po Evropi i pokazati ga fanovima koji vole UEFA Ligu šampiona”, rekao je Turner.\nKada je riječ o bh. klubovima i njihovim nastupima u Ligi šampiona, Ivica Osim istakao je kako je veoma bitno da klubovi finansijski “stanu na noge”, da se u njih vrate igrači koji nastupaju za reprezentaciju BiH, ali igraju u drugim evropskim i svjetskim klubovima, da im se stvore uslovi za igru i da se i domaći klubovi kvalifikuju za ovo prestižno evropsko takmičenje.\nTrofej UEFA Lige prvaka stigao je danas u Sarajevo, u okviru svoje ture UEFA Lige šampiona. Prije Sarajeva, trofej je bio u Banjoj Luci, a nakon Sarajeva, ići će u Mostar.\nTrofej UEFA Lige prvaka koji će u Sarajevu biti izložen do 13. oktobra, peta je verzija drugog dizajna. Težak je 8,5 kilograma i visok 73,5 centimetra, urađen od čistog srebra, a njegova izrada koštala je 10.000 švicarskih franaka.\nTrofej je prelazni, a ostaje samo kod timova koji pet puta osvoje Ligu šampiona, ili tri puta zaredom. U Evropi samo pet ekipa ima u svom vlasništvu trofej, a to su Real Madrid, Ajax, Bayern, Liverpool i Milan.\nTeme:BiH - Lihtenštajn, fudbalska reprezentacija BiH, kvalifikacije za SP, Liga prvaka, Paulo Sousa